open-index/open-wikipedia-markdown huggingface dataset:
കീഴരിയൂർ ബോംബ് കേസ്

1942 ൽ ക്വിറ്റ് ഇൻഡ്യാ സമരത്തോടനുബന്ധിച്ച് കേരളത്തിൽ നടന്ന പ്രസിദ്ധമായ ബോംബുകേസാണ് **കീഴരിയൂർ ബോംബ് കേസ്**.   സമരക്കാർ ചേമഞ്ചേരി സബ്‌‍രജിസ്ട്രാർ ഓഫീസും തിരുവണ്ണൂർ റെയിൽവേസ്റ്റേഷനും കൊത്തല്ലൂർ കുന്നത്തറ അംശക്കച്ചേരിയും അഗ്നിക്കിരയാക്കുകയും ഉള്ളിയേരി പാലം തകർക്കുകയും ടെലഗ്രാഫ് ലൈൻ മുറിച്ചുമാറ്റുകയും ചെയ്തു. തുടർന്നുണ്ടായ ഏറ്റവും പ്രമാദമായ സംഭവമായിരുന്നു കീഴരിയൂർ ബോംബ് കേസ്. അഖിലേന്ത്യാ പൗരസ്വാതന്ത്ര്യസംഘത്തിന്റെ സെക്രട്ടറിയായ ഡോ. കെ. ബി. മേനോൻ ഇതിനായി സഹപ്രവർത്തകരുടെ സഹായത്തോടെ മലബാർ പ്രദേശത്തെ കീഴരിയൂർ എന്ന സ്ഥലത്ത് സംഘം ചേർന്ന് ഗൂഢാലോചന നടത്തി എന്ന പോലീസ് ആരോപണത്തെത്തുടർന്ന് കേസിൽ പ്രതിചേർക്കപ്പെട്ടവർക്ക് വിധി വന്നതോടെ ദീർഘകാലം ജയിൽവാസം അനുഭവിക്കേണ്ടിവന്നു.

1942 നവംബർ 17 നായിരുന്നു സ്ഫോടനങ്ങൾ നടന്നത്. കോഴിക്കോട് ജില്ലയിൽ കൊയിലാണ്ടിക്കു സമീപം കീഴരിയൂരിലെ കൂന്തങ്കല്ലുള്ളതിൽ വീട്ടിലായിരുന്നു ബോംബ് നിർമാണം. കൊടുംകാടായിരുന്ന മാവട്ട് മലയിൽ പരീക്ഷണവും നടത്തി.  ഗാന്ധിജിയുടെ ആഹ്വാനം ഉൾക്കൊണ്ട് അമേരിക്കയിൽനിന്നു തിരിച്ചെത്തിയ സോഷ്യലിസ്റ്റ് ഡോ. കെ.ബി. മേനോനും കൂട്ടുകാരും കോഴിക്കോട് ചാലപ്പുറത്തെ വേർക്കോട്ട് രാഘവൻ നായരുടെ വീട്ടിൽ ചേർന്ന രഹസ്യയോഗം ചേർന്ന് നവംബർ ഒൻപതിനു വിധ്വംസക ദിനമായി പ്രഖ്യാപിച്ചു. വിവിധയിടങ്ങളിൽ ആളപായമില്ലാതെ ബോംബു പൊട്ടിച്ച് ബ്രിട്ടിഷുകാരെ ഞെട്ടിക്കാനായിരുന്നു പദ്ധതി. കീഴരീയൂർ ഗ്രാമത്തെ ബോംബു നിർമാണത്തിനു പറ്റിയ സ്ഥലമായി തിരഞ്ഞെടുത്തു. നവംബർ ഒൻപതിന് ബോംബു നിർമാണം പൂർത്തീകരിക്കാത്തതിനാൽ സ്ഫോടനം 17ലേക്കു മാറ്റി. എല്ലായിടത്തും ബോംബു പൊട്ടിക്കാനുള്ള പദ്ധതി പരാജയപ്പെട്ടെങ്കിലും പാട്യം വില്ലേജ് ഓഫിസ്, കീഴ്ത്തള്ളി വില്ലേജ് ഓഫിസ്, കോഴിക്കോട്ട് മദ്രാസ് ഗവർണർ പ്രസംഗിക്കുന്ന പന്തൽ, കല്ലായി റെയിൽവേ സ്റ്റേഷൻ, കല്ലായി ‍ടിംബർ കേന്ദ്രം, മലാപ്പറമ്പ് ഗോൾഫ് ക്ലബ്, തലശ്ശേരി പാത്തിപ്പാലം, പാലക്കാട് വിക്ടോറിയ കോളജ് ലാബ്, മുക്കാളി മത്സ്യം ഉണക്കു കേന്ദ്രം, പള്ളിക്കുന്ന് പോസ്റ്റ് ഓഫിസ്, കണ്ണൂർ ഗേൾസ് ഹൈസ്കൂൾ എന്നിവിടങ്ങളിൽ ഒരേസമയം ബോംബ് സ്ഫോടനമുണ്ടായി. 

സംഭവത്തിനുശേഷം ബ്രിട്ടീഷ് പോലീസ് കീഴരിയൂരിൽ അഴിഞ്ഞാട്ടം നടത്തി. പ്രക്ഷോഭകാരികളുടെ കുടുംബാംഗങ്ങളെ പോലും പോലീസ് വെറുതേ വിട്ടില്ല. കെ.ബി. മേനോനും മത്തായി മാഞ്ഞൂരാനും പുറമെ സി.പി. ശങ്കരൻ നായർ, വി.എ. കേശവൻ നായ‍ർ, എൻ എ കൃഷ്ണൻ നായർ, ഡി. ജയദേവ റാവു, ഒ. രാഘവൻ നായർ, കാര്യാൽ അച്യുതൻ, ഇ. വാസുദേവൻ, എൻ.പി. അബു, കെ. നാരായണൻ നായർ, കുറുമയിൽ കേളുക്കുട്ടി, ടി. പാച്ചർ, കുറുമയിൽ നാരായണൻ, കെ. കുഞ്ഞിരാമൻ, കെ.വി. ചാമു, വി. പ്രഭാകരൻ, കെ. മുഹമ്മദ് നഹ, പി. മമ്മൂട്ടി, പി. അബ്ദുല്ലക്കോയ തങ്ങൾ, എസ്.എൻ. വള്ളിൽ, വി.കെ. അച്യുതൻ വൈദ്യർ, കെ. ഗോപാലൻ, സി. ദാമോദരൻ, കെ.ടി. അലവി, സി. ചോയുണ്ണി എന്നിവരായിരുന്നു പ്രതികൾ. 12 പേർക്ക് ഏഴു കൊല്ലം തടവും ഒരാൾക്കു 10 കൊല്ലം കഠിന തടവുമായിരുന്നു ശിക്ഷ. 

അഖിലേന്ത്യാ തലത്തിൽ ശ്രദ്ധിക്കപ്പെട്ട കീഴരിയൂർ ബോംബ് കേസിനെപ്പറ്റി അന്വേഷിച്ച് നേതാജി സുബാഷ് ചന്ദ്ര ബോസ് കെ.ബി. മേനോനെഴുതിയ കത്ത് പ്രസിദ്ധമാണ്. വി.എ. കേശവൻ നായരുടെ 'ഇരുമ്പഴിക്കുള്ളിൽ' എന്ന ഗ്രന്ഥം കീഴരിയൂർ ബോംബ് കേസ് സംബന്ധിച്ച ആധികാരിക ഗ്രന്ഥമാണ്. 

## അവലംബം

വർഗ്ഗം:ക്വിറ്റ് ഇന്ത്യ പ്രസ്ഥാനം
ബലികർമ്മം

പിതൃക്കളുടെ സ്മരണയ്ക്കായി ഹിന്ദുക്കൾ ആചരിക്കുന്ന കർമ്മമാണ് **ബലികർമ്മം**.  ഒരു കർമ്മിയുടെ നേതൃത്വത്തിലും നിർദ്ദേശത്തിലുമാണ് ഇത് നിർവ്വഹിക്കുന്നത്. ദർപ്പ വിരിക്കുക, എള്ള്, പൂവ്, ചന്ദനം എന്നിവ നൽകുക, പിണ്ഡം വെയ്ക്കുക, നീർ കൊടുക്കുക എന്നിവ ചെയ്ത് പിണ്ഡം ബലികാക്കകൾക്ക് നൽകുന്നു. എല്ലാ വർഷവും പൂർവ്വികരുടെ സ്മരണയ്ക്കായി ഈ കർമ്മം അനുഷ്ടിക്കുന്നു. പുരുഷന്മാർ തെക്കോട്ടും സ്ത്രീകൾ കിഴക്കോട്ടും തിരിഞ്ഞിരുന്നാണ് കർമ്മം ചെയ്യേണ്ടത്. 

ബലികളിൽ മുഖ്യം കർക്കിടകവാവു ബലിയാണ്. വാവുബലി മുടക്കുന്നവരോട് പിതൃക്കൾ കോപിക്കും എന്നൊരു വിശ്വാസവുമുണ്ട്.
## അവലംബം

വർഗ്ഗം:ഹൈന്ദവാചാരങ്ങൾ
ടിബറ്റൻ ഗസൽ

ടിബറ്റൻ മേഖലയിൽ ധാരാളമായി കാണുന്ന ഒരു ജീവിയാണ് ഗോവ എന്നുകൂടി അറിയപ്പെടുന്ന **ടിബറ്റൻ ഗസൽ**. ടിബറ്റൻ പ്രദേശത്തും ഇവ അപുർവ്വമായുണ്ട്. ഇന്ത്യയിൽ സിക്കിമിലും ലഡാക്കിലും മാത്രമാണ് ഇവയെ കാണുന്നത്. എന്നാൽ ടിബറ്റിൽ നിന്നും ഇവ ഭാരതത്തിലേക്കു വന്നു പോന്നവയാണ് എന്നു വിദഗധർ പറയുന്നു.ഇവ വംശനാശഭീഷണി നേരുന്നവയുടെ കൂട്ടത്തിലാണ്. വനത്തിലെ പുൽമേടുകളിലും പാറയിടുക്കുകളിലും ആണ് ഇവ പ്രധാനമായും കാണപ്പെടുന്നത്.സംഘം ചേർന്നാണ് ഇവ യാത്രചെയ്യുന്നത്. ഒരുസംഘത്തിൽ ഏതാണ്ട് 5 മുതൽ 10 വരെ അംഗങ്ങളുണ്ടാകും. സംഘത്തിൽ പെൺ ഗസലുകളാകും കുടുതൽ. പുല്ലും കുറ്റിച്ചെടികളും ആണ് ഇവയുടെ പ്രധാന ആഹാരം. പുർണ്ണവളർച്ചയെത്തിയ ടിബറ്റൻ ഗസലുകൾക്ക് 60 സെ.മി നിളമുണ്ടാകും. മ‍ഞ്ഞകലർന്ന തവിട്ടുനിറമാണ് ഇവയ്ക്ക്.  ദീർഘദൂരം ഓടാനും ചാടാനും ഇവയ്ക്ക് കഴിയും. നല്ല കേൾവിശക്തിയുള്ള ഇവയ്ക്ക് ഗന്ധം തിരിച്ചറിയാനുള്ള കഴിവുണ്ട്.

## വിതരണവും ആവാസ വ്യവസ്ഥയും
ടിബറ്റൻ പീഠഭൂമിയിൽനിന്നുള്ള തദ്ദേശീയ ജന്തുക്കളായ ഗോവകൾ പ്രദേശത്തുടനീളം വ്യാപകമാണ്. 3,000 മുതൽ 5,750 മീറ്റർ വരെ (9,840 മുതൽ 18,860 അടി വരെ) ഉയരത്തിൽ ഇവ വസിക്കുന്നു. ചൈനയിലെ പ്രവിശ്യകളായ ഗാൻസു, സിൻജിയാങ്, ടിബറ്റ്, ക്വിൻ‌ഹായ്, സിചുവാൻ എന്നിവിടങ്ങളിലായി  ഇവ ഏതാണ്ട് പരിമിതപ്പെട്ടിരിക്കുന്നുവെങ്കിലും ഇന്ത്യയിലെ ലഡാക്ക്, സിക്കിം പ്രദേശങ്ങളിൽ ഇവയുടെ ഒരു ചെറിയ സംഖ്യയുണ്ട്. ഗോവയുടെ പ്രത്യേക ഉപജാതികളൊന്നും ഇതുവരെ റിപ്പോർട്ടുചെയ്യപ്പെട്ടിട്ടില്ല.

## അവലംബം
അവലംബം;ബാലരമ ഡൈജസ്റ്റ്,2011 ജനുവരി 1, ലക്കം 9, പേജ് 49

വർഗ്ഗം:വംശനാശം നേരിടുന്ന ജീവികൾ
സാംഗായ്

ഇന്ത്യയിൽ മണിപ്പൂരിൽ മാത്രം കാണപ്പെടുന്ന മാൻ വർഗ്ഗമാണ് **സാംഗായ്**. മണിപ്പൂരിന്റെ സംസ്ഥാനമൃഗമായ ഇവ വംശനാശഭീഷണി നേരിടുന്നവയാണ്. ഇവയിൽ നൂറോളം മാത്രമേ ഇന്ന് അവശേഷിക്കുന്നുള്ളൂ. ചെറുകൂട്ടങ്ങളായി കാണപ്പെടുന്ന ഇവ ചാടിച്ചാടിസഞ്ചരിക്കുന്നതിനാൽ നൃത്തം വയ്ക്കുന്ന മാൻ എന്നും ഇവ അറിയപ്പെടുന്നു. പുൽമേടുകളിലാണ് ഇവ സാധാരണയായി ജീവിക്കുന്നത്. മികച്ച കാഴ്ചശക്തിയുള്ള ഈ മൃഗം പുള്ളിമാനെക്കാൾ അല്പം കൂടി വലിപ്പമുള്ളവയാണ്. 
## അവലംബം
മിനിരത്നകൾ

ഇന്ത്യയിൽ ഏറ്റവും ഒടുവിലത്തെ മൂന്നുവർഷങ്ങളിൽ തുടർച്ചയായി ലാഭമുണ്ടാക്കുകയോ, മൂന്നു വർഷത്തിനുള്ളിൽ 30 കോടി രൂപയിലേറെ ലാഭമുണ്ടാക്കുകയോ ചെയ്ത പൊതുമേഖലാ സ്ഥാപനങ്ങൾക്ക് കേന്ദ്ര സർക്കാറിന്റെ പബ്ലിക് എന്റർപ്രൈസസ് വകുപ്പ് നൽകുന്ന ബഹുമതി പദവിയാണ് മിനിരത്ന. നിലവിൽ 68 മിനിരത്ന കമ്പനികൾ ഉണ്ട്.
## അവലംബം

വർഗ്ഗം:ഇന്ത്യൻ പുരസ്കാരങ്ങൾ
ജയന്റ് ഈലൻഡ്

മാനിനങ്ങളിൽ ഏറ്റവും വലുതാണ് **ഈലൻഡ് മാനുകൾ**. ഇവ കാണപ്പെടുന്നത് ആഫ്രിക്കയുടെ തെക്കൻ പ്രദേശങ്ങളിലാണ്. ഇത് മനുഷ്യനുമായി വേഗത്തിൽ ഇണങ്ങുന്ന ഒരു മൃഗമാണ്. പ്രായപൂർത്തിയായ ആൺ ഈലൻഡിന് 2മീറ്റർ ഉയരവും ഒരു ടണ്ണിലേറെ ഭാരമുണ്ടാകും. നീണ്ട വലയാകൃതിയുള്ള കൊമ്പുള്ളതിനാൽ 'കേപ് എൽക്ക്' എന്ന പേരിലും അറിയപ്പെടുന്നു. ഇവയുടെ കൊമ്പുകൾക്ക് 75-100സെ.മീ വരെ നീളമുണ്ടാകും. ഈലൻഡ് കുഞ്ഞുങ്ങൾക്ക് ജനിക്കുമ്പോൾ തന്നെ കൊമ്പുകൾ ഉണ്ടായിരിക്കുമെന്നത് ഇവയുടെ സവിശേഷതയാണ്.

## അവലംബം

വർഗ്ഗം:മാനുകൾ
ഗാലപ്പഗോസ് ദേശീയോദ്യാനം

ഇക്വഡോറിലെ പ്രധാന ദേശീയോദ്യാനമായ **ഗാലപ്പാഗോസ് ദേശീയോദ്യാനം** ഗാലപ്പാഗോസ് ദ്വീപുകളിലാണ് സ്ഥിതി ചെയ്യുന്നത്. 1959-ൽ സ്ഥാപിക്കപ്പെട്ട ഈ ദേശീയോദ്യാനം പരിണാമത്തിന്റെ വേഗത കുറഞ്ഞുപോയതുകാരണം പ്രാചീനത നിലനിർത്തിക്കൊണ്ട് ഇക്കാലത്ത് അപൂർവ്വങ്ങളായി നിൽക്കുന്ന  സസ്യങ്ങളും ജീവികളും കാണപ്പെടുന്ന ഏക സ്ഥലമാണ്.

ഗാലപാഗോസ് ദ്വീപുകളിലെ ഭൂവിസ്തൃതിയുടെ 97% രാജ്യത്തെ ആദ്യത്തെ ദേശീയ ഉദ്യാനമായി ഇക്വഡോർ സർക്കാർ നിശ്ചയിച്ചിട്ടുണ്ട്, ബാക്കിയുള്ള 3% ജനവാസ പ്രദേശങ്ങളായ സാന്താക്രൂസ്, സാൻ ക്രിസ്റ്റൊബാൽ, ബാൽട്ര, ഫ്ലോറാന, ഇസബെല എന്നിവയിലാണ്. ഇക്വഡോറിലെ ഗാലപാഗോസിലെ രണ്ട് ദ്വീപുകൾക്കിടയിലാണ് ഇത് സ്ഥിതിചെയ്യുന്നത്, സൗത്ത് സീമോർ ദ്വീപ് എന്നും അറിയപ്പെടുന്ന ബാൽട്ര ദ്വീപ് വലതുവശത്തും സാന്താക്രൂസ് ദ്വീപ് ഇടതുവശത്തും ഉണ്ട്. ബാൾട്രയിൽ നിന്ന് സാന്താക്രൂസിലേക്ക് ആളുകളെ കൊണ്ടുപോകുന്ന വാട്ടർ ടാക്സികളാണ് ഇറ്റബാക്ക ചാനൽ ഉപയോഗിക്കുന്നത്. 

1979-ൽ യുനെസ്കോ ഗാലപാഗോസ് ദ്വീപുകൾ മനുഷ്യരാശിയുടെ സ്വാഭാവിക പൈതൃകം (നാച്ച്വറൽ ഹെറിറ്റേജ് ഫോർ ഹ്യുമാനിറ്റിയായി) പ്രഖ്യാപിച്ചു. പാർക്ക് സൂപ്രണ്ട് മുഖേന പാർക്ക് സേവനം സ്ഥിരമായ പാർക്ക് സംരക്ഷണം നടത്താനും ദ്വീപുകൾക്ക് കാവൽ ഏർപ്പെടുത്താനും ഉത്തരവാദിയായി. പിന്നീട് ഗാലപാഗോസ് മറൈൻ റിസർവ് 1986 ലാണ് സൃഷ്ടിക്കപ്പെടുകയും, കൂടാതെ, അതേ വർഷം തന്നെ ഗലാപാഗോസ് നാഷണൽ പാർക്കിനെ ബയോസ്ഫിയർ റിസർവിന്റെ പട്ടികയിൽ ഉൾപ്പെടുത്തുകയും ചെയ്‌തു.

2007 മുതൽ ഉണ്ടായ പുരോഗതിയെക്കുറിച്ച് പഠിക്കാൻ യുനെസ്കോ ദൗത്യം ഏപ്രിൽ 29 ന് ഗാലപാഗോസിൽ എത്തി. ഗാലപാഗോസ് സന്ദർശകരുടെ പ്രിയങ്കരം സാന്താക്രൂസ് ദ്വീപിൽ സ്ഥിതിചെയ്യുന്ന ടോർട്ടുഗ ബേയാണ്, പ്യൂർട്ടോ അയോറയിലെ പ്രധാന വാട്ടർ ടാക്സി ഡോക്കിൽ നിന്ന് 20 മിനിറ്റ് നടക്കണം. . കാൽനടയാത്ര 1.55 മൈൽ (2,490 മീറ്റർ) ആണ്, രാവിലെ ആറ് മുതൽ വൈകുന്നേരം ആറ് വരെ തുറന്നിരിക്കും. ഗാലപാഗോസ് പാർക്ക് സർവീസ് ഓഫീസ് ഉപയോഗിച്ച് സന്ദർശകർ പാതയുടെ തുടക്കത്തിൽ പ്രവേശിക്കുകയും പുറത്തുകടക്കുകയും വേണം. ടോർട്ടുഗ ബേയിലെ ലാവാ പാറകളിലൂടെ മറൈൻ ഇഗുവാനകളും ഗാലപാഗോസ് ഞണ്ടുകളും പക്ഷികളും കാണാം. വെളുത്ത ടിപ്പ് റീഫ് സ്രാവുകൾ ഗ്രൂപ്പുകൾ, ചെറിയ മത്സ്യങ്ങൾ, പക്ഷികൾ, ചിലപ്പോൾ ഭീമാകാരമായ ഗാലപാഗോസ് ആമ എന്നിവയിൽ നീന്തുന്നത് കാണാൻ കഴിയുന്നിടത്ത് നിങ്ങൾക്ക് നീന്താൻ കഴിയുന്ന ഒരു പ്രത്യേക കോവ് ഉണ്ട്. 

## അവലംബം

വർഗ്ഗം:ഇക്വഡോറിലെ ദേശീയോദ്യാനങ്ങൾ
വർഗ്ഗം:ഗാലപ്പഗോസ് ദ്വീപുകൾ
ഹോമം

ഹോമം,ഹവനം രണ്ട് വ്യത്യസ്തങ്ങളായ ശബ്ദങ്ങൾ. അർത്ഥവും വേറെ വേറെ.ഹോമം എന്ന് പറഞ്ഞാൽ അതിൽ അർപ്പിയ്ക്കുന്ന ഹവിസ്സ് അഥവാ യജ്ഞഭാഗം സ്വീകരിക്കാൻ എല്ലാ ദേവി ദേവന്മാരും വരും. പക്ഷേ ഹവനം എന്ന് പറഞ്ഞാൽ അത് ഒരു ദേവന് അല്ലെങ്കിൽ ദേവിയ്ക്കു വേണ്ടി നടത്തുന്ന ഒന്നാണ്. ഉദാഹരണം : ഗായത്രി ഹവനം - അഗ്നിയിൽ വസ്തുക്കൾ സമർപ്പിക്കുന്നത് മുഖ്യ കർമ്മമായുള്ള  ആചാരമാണ് ഇവ രണ്ടും  . വേദകാലഘട്ടം മുതൽ ഋഷിമാർ ഹോമം അനുഷ്ഠിച്ചു വരുന്നു. പൗരാണിക കാലത്ത് ഹോമം എന്നത് യജ്ഞത്തിലെ ഒരു ഭാഗം മാത്രമായിരുന്നു. എന്നാൽ ആധുനിക കാലത്ത്  യജ്ഞം എന്ന വാക്കിനു പകരമായും ഹോമം/ഹവനം മുതലായ വാക്കുകൾ ഉപയോഗിച്ചു വരുന്നു.

ഹിന്ദുവിശ്വാസത്തിൽ ഹോമം ഒരു പ്രമുഖമായ ആചാരമാണ്. ഹൈന്ദവസംസ്കാരത്തിലെ ഒട്ടുമിക്ക സംസ്കാരാചാരങ്ങൾക്കും (ഷോഡശസംസ്കാരം) ഹോമം ഒരു അവിഭാജ്യഘടകമാണ്. ഹൈന്ദവവിശ്വാസികൾക്ക് പുറമേ  ബുദ്ധമതത്തിലും (പ്രത്യേകിച്ച് ടിബറ്റൻ, ജാപ്പനീസ് വജ്രായന ബുദ്ധവിശ്വാസികൾ) ജൈനമതത്തിലും ഹോമത്തിനു പ്രമുഖ സ്ഥാനമുണ്ട്

ഹോമം യജ്ഞത്തിന്റെ ഭാഗമാണ്. എന്നാൽ യജ്ഞം സമൂഹത്തിന്റെയോ ദേശത്തിന്റെയോ ലോകത്തിന്റെയോ പൊതുവായ, മൊത്തത്തിലുള്ള ലക്ഷ്യങ്ങൾക്കായി നടത്തപ്പെടുമ്പോൾ, വ്യക്തിപരമായ  ആവശ്യങ്ങൾക്കായി യജ്ഞങ്ങളുടെ ഭാഗമല്ലാതെ ഹോമങ്ങൾ നടത്തപ്പെടാറുണ്ട്.

## ചില ഹോമങ്ങൾ

സഹസ്രാബ്ദങ്ങളായി വൈദിക പുരോഹിതർ ഹോമങ്ങൾ നടത്തി വരുന്നു. ചില പ്രധാന ഹോമങ്ങൾ താഴെ നൽകുന്നു:
(*ഇവിടെ പറയപ്പെടുന്നത്  പ്രസ്തുതഹോമത്തിന്റെ ഫലശ്രുതിയിൽ പറഞ്ഞിരിക്കുന്നവയാണ്. <u>ഇവ വിശ്വാസാധിഷ്ഠിതമാണ്, ശാസ്ത്രീയ പിന്തുണയില്ല.</u> ആധികാരികമാകണമെന്നില്ല. ഹോമത്തെ പറ്റിയുള്ള വിവരങ്ങളുടെ പൂർണതയ്ക്കായി ചേർത്തിരിക്കുന്നതാണ്*)

## അവലംബം

## പുറം കണ്ണികൾ
* 

വർഗ്ഗം:ഹൈന്ദവാചാരങ്ങൾ
കലഹാരി ട്രാൻസ്ഫോണ്ടിയർ ദേശീയോദ്യാനം

ആഫ്രിക്കയുടെ തെക്കുഭാഗത്ത് ബോട്സ്വാനയിലുള്ള ഒരു ദേശീയോദ്യാനമായ ഇത് ലോകത്തിലെ ഏറ്റവും വിസ്തൃതിയുള്ള ദേശീയോദ്യാനങ്ങളിലൊന്നാണ്.  ഈ ദേശീയോദ്യാനം തെക്കൻ കലഹാരി മരുഭൂമിയിലാണ് സ്ഥിതിചെയ്യുന്നത്. ഏകദേശം 36,000 ചതുരശ്ര കിലോമീറ്റർ വിസ്തൃതിയുള്ള ഈ ദേശീയോദ്യാനം ദേശീയോദ്യാനങ്ങളുടെ സമുച്ചയമാണ്. ബോട്സ്വാനയിലെ പഴയ ജെംസ്റ്റോക്ക് നാഷണൽ പാർക്കും ദക്ഷിണാഫ്രിക്കയിലെ ജെംസ്റ്റോക്ക് നാഷണൽ പാർക്കും ഒന്നായാണ് കലഹാരി ട്രാൻസ്ഫോണ്ടിയർ നാഷണൽ പാർക്ക് ഉണ്ടായത് . ഈ പാർക്കിന്റെ 75ശതമാനത്തോളം ബോട്സ്വാനിയയിലാണ്. 
കറുത്ത സടയുള്ള കലഹാരി സിംഹങ്ങളാണ് ഈ ദേശീയോദ്യാനത്തിന്റെ പ്രധാന ആകർഷണം. മാനുകളായ ജെംസ്റ്റോക്ക്, സ്പ്രിങ്ങ്ബോക്ക്, ഇളാൻഡ് എന്നിവയേയും കാട്ടുനരി, ടീന്നപുലികൾ,വൈൽഡ് ബീസ്റ്റ്, കാട്ടുനായ്ക്കൾ, ചെവിയൻ മുയലുകൾ, തുടങ്ങിയവയേയും ഈ ദേശീയോദ്യാനത്തിൽ സംരക്ഷിക്കുന്നു.ജിറാഫ്, ഹിപ്പോ, സീബ്ര, ആന, കാട്ടുപോത്ത് തുടങ്ങി  അറുന്നൂറോളം പക്ഷിവർങ്ങളും ഈ ദേശീയോദ്യാനത്തിലുണ്ട്.   
## അവലംബം

## ബാഹ്യ ലിങ്കുകൾ

*South African National Parks website
**Map of the park
വർഗ്ഗം:ദേശീയോദ്യാനങ്ങൾ
വർഗ്ഗം:ബോട്സ്വാനയിലെ ദേശീയോദ്യാനങ്ങൾ
വർഗ്ഗം:ദക്ഷിണാഫ്രിക്കയിലെ ദേശീയോദ്യാനങ്ങൾ
ഡിയോസായ് ദേശീയോദ്യാനം

**ഡിയോസായ് ദാശീയോദ്യാനം** (Urdu: دیوسائی نیشنل پارک‎) പാകിസ്താൻ നിയമവിരുദ്ധമായി കൈവശം വച്ചിരിക്കുന്ന ഇന്ത്യൻ പ്രദേശമായ ഗിൽജിത് ബാൾട്ടിസ്ഥാനിലെ സ്കർഡുവിൽ സ്ഥിതിചെയ്യുന്ന ഒരു ദേശീയോദ്യാനമാണ്. 

കാരക്കോറം വെസ്റ്റ് ടിബറ്റൻ പ്ലേറ്റോയിൽ 4114 മീറ്റർ ഉയരത്തിൽ സ്ഥിതി ചെയ്യുന്ന **ഡിയോസായ് ദാശീയോദ്യാനം** ലോകത്തിലെ ഉയരം കൂടിയ സമതല പ്രദേശങ്ങളിലെന്നാണ്. 3000 ചതുരശ്ര മീറ്റർ വിസ്തൃതിയുള്ള ഈ ദേശീയോദ്യാനം 1993-ലാണ് സ്ഥാപിക്കപ്പെട്ടത്.   
ഹിമാലയൻ തവിട്ടു കരടിയാണ് പാർക്കിലെ പ്രധാന മൃഗം. വൈവിദ്ധ്യമേറിയ അനേകം  സസ്യങ്ങളും ചിത്രശലഭങ്ങളും ഇവിടെ കാണപ്പെടുന്നു. ഷ്യോസർ ലേക്ക്  എന്നൊരു തടാകവും ഇവിടെയുണ്ട്. 
ഹിമാലയൻ ഐബക്സ്, റെഡ് ഫോക്സ്, ഗോൾഡൻ മാർമ്മസറ്റ്, ചന്നായ്, സ്നോ ലെപ്പേഡ്, തുടങ്ങിയവയാണ് പ്രധാന മൃഗങ്ങൾ. സ്വർണ്ണപരുന്ത്, ലാമർഗീർ തുടങ്ങി 124 തരത്തിൽ പെട്ട പക്ഷികളും  ഇവിടെയുണ്ട്. 

## ചിത്രശാല

File:Sign_board_by_Directorate_of_Deosai_National_Park,_Skardu.jpg|Sign Board at Deosai National Park, Skardu
File:EnteringAEntrance_of_Deosai_National_Park.jpg|Entrance of Deosai National Park, Skardu
File:Deosai National Park Map.jpg|Tourist information map of Deosai National Park
File:Deosai Nauman.jpg|A mix of Green plains, Mountains and Waters. The never ending Deosai Plains
File:Deosai1.jpg|The "Endless Plains" of Deosai National Park
File:Sheosar Lake1.jpg|Deosai Lake and the Deosai Plains, Deosai National Park
File:Deosai National Park, Pakistan 2 - August.jpg|Deosai Nation Park in August
File:Deosai National Park, Pakistan -August.jpg|Deosai National Park
File:Deosai national Park (Hunzographer).jpg|Deosai national Park 
File:Sheosar Lake - a blue gem.jpg
File:Beautiful Deosi Flowers.jpg
File:Deosai - Bara Pani.jpg
 

## അവലംബം

വർഗ്ഗം:ദേശീയോദ്യാനങ്ങൾ
ശ്യാമളച്ചേച്ചി

1965-ൽ പുറത്തിറങ്ങിയ ഒരു മലയാളചലച്ചിത്രമാണ് **ശ്യാമളച്ചേച്ചി**. ആർ. ചെല്ല ദുരൈയും വി. അബ്ദുള്ളയും ചേർന്ന് നിർമ്മിച്ച ഈ ചിത്രം സംവിധാനം നിർവ്വഹിച്ചത് പി. ഭാസ്കരൻ ആണ് . സത്യൻ, അംബിക, സുകുമാരി, അടൂർ ഭാസി എന്നിവരാണ് ചിത്രത്തിലെ പ്രധാന താരങ്ങൾ. കെ.രാഘവന്റെ സംഗീതസംവിധാനമാണ് ചിത്രത്തിനുള്ളത്.

## താരനിര

## ഗാനങ്ങൾ
*വരികൾ:പി ഭാസ്കരൻ
*ഈണം:  കെ. രാഘവൻ

## അവലംബം

## പുറംകണ്ണികൾ
*  
* 
 

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- രാഘവൻ ഗാനങ്ങൾ
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വർഗ്ഗം:യു. രാജഗോപാൽ കാമറ ചലിപ്പിച്ച ചലച്ചിത്രങ്ങൾ
കുമിള

ദ്രവത്തിൽ വായു ഉള്ളിൽക്കടന്നു ഗോളാകൃതിയോ അർദ്ധഗോളാകൃതിയോ ആയിത്തീർന്നതിനെയാണ് കുമിള എന്ന് പറയുന്നത്. ശരീരത്തിൽ ഉണ്ടാകുന്ന പൊള്ളൽ, പഴുപ്പോ നീരോ ഉൾക്കൊണ്ട് ഉയർന്ന് വരുന്നതിനേയും കുമിള എന്ന് പറയും. കുമിളയുടെ ആകൃതിയിൽ ലോഹംകൊണ്ടോ തടികൊണ്ടോ ഉണ്ടാക്കുന്ന അലങ്കാരവസ്തുക്കളേയും (ഉദാഃ സ്വർണക്കുമിള) കുമിള എന്ന് പറയാറുണ്ട്. സോപ്പ്  പതപ്പിച്ചാൽ പതഞ്ഞുപൊന്തിവരുന്നതും വെള്ളം ശക്തിയായി പതിക്കുമ്പോൾ ഉണ്ടാകുന്ന വെള്ളം തിളപ്പിക്കുമ്പോഴും മറ്റും കുമിള ഉണ്ടാകാറുണ്ട്.

വളരെ നേർത്തതും വളരെ പെട്ടെന്ന് പൊട്ടിപോകുന്നതുകൊണ്ടും താൽക്കാലികമായ പ്രതിഭാസങ്ങളെ കുമിളയുമായി താരതമ്യം ചെയ്യാറുണ്ട്. സ്ഥിരതയല്ലാത്ത വികസനങ്ങളെ കുമിളയുമായി താരതമ്യം ചെയ്യുന്നത് സാമ്പത്തികശാസ്ത്രത്തിൽ ഒരു രീതിയാണ്.

## ചിത്രശാല

File:Bubble_-_കുമിള_03.JPG|ഗോളാകൃതിയിലുള്ള കുമിള
File:Bubble_-_കുമിള_04.JPG|കുമിളയുണ്ടാക്കി കളിക്കുന്നു
File:Bubble_-_കുമിള_06.JPG|കുമിള
File:Bubble_-_കുമിള_01.JPG|പാചകം ചെയ്യുമ്പോഴുണ്ടാകുന്ന കുമിളകൾ


വർഗ്ഗം:ഭൗതികപ്രതിഭാസങ്ങൾ
വർഗ്ഗീസ് ചെറിയാൻ

കൊല്ലം ജില്ലയിലെ പത്തനാപുരം താലൂക്കിൽ ജീവിച്ചിരിക്കുന്ന ഇന്ത്യൻ സ്വാതന്ത്ര്യസമരസേനാനിനികളിൽ ഒരാളാണ് ശ്രീ. **വർഗ്ഗീസ് ചെറിയാൻ**.  കുട്ടനാട് എടത്വാ എന്ന സ്ഥലത്ത് ജനിച്ച ഇദ്ദേഹത്തിന് സ്കുൾ അധ്യാപകനായി ജോലി ലഭിച്ചെങ്കിലും അദ്ദേഹം  സ്വാതന്ത്ര്യസമരത്തിൽ പങ്കുകൊള്ളുകയായിരുന്നു. 1973ൽ‌ ഇന്ദിരാഗാന്ധി അധികാരത്തിലിരിക്കുന്ന സമയത്ത് അനുവദിക്കപ്പെട്ട സ്വാതന്ത്ര്യസമര പ്രവർത്തനങ്ങളിലേർപ്പെട്ട് ആറുമാസമെങ്കിലും ജയിൽവാസമനുഭവിച്ചിട്ടുള്ളവർക്കുള്ള പെൻഷൻ ഇപ്പോഴും അദ്ദേഹത്തിന് ലഭിച്ചുകൊണ്ടിരിയ്ക്കുന്നു.  ഇന്ദിരാഗാന്ധിയിൽ നിന്നും താമ്രപത്രവും ലഭിച്ചിട്ടുണ്ട്.
## അവലംബം

വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
റുസ്തം 1

ഇന്ത്യൻ പ്രതിരോധ വകുപ്പ് പുതിയതായി രൂപീകരിച്ച പൈലറ്റില്ലാ വിമാനമാണിത്. ശത്രു നിരീക്ഷണം, തത്സമയ വിവിര കൈമാറ്റം എന്നിവയാണ് ഇതിന്റെ ലക്ഷ്യങ്ങൾ‌. തുടർച്ചയായി 15  മണിക്കൂർ പ്രവർത്തിക്കാനും 25000 അടി ഉയരത്തിൽ പറക്കാനും കഴിവുണ്ട്. 75 കിലോ അധിക പേലോഡ് വഹിക്കാനും മുന്നു മീറ്റർ നീളവും ഒന്നര മീറ്റർ ഉയരവുമുള്ള  ഈ കൊച്ചു വിമാനത്തിനു കഴിയും. 2010 ഒക്ടോബർ 16ന് വിജയകരമായി പരീക്ഷിച്ചു.
## അവലംബം

വർഗ്ഗം:വ്യോമയാനം
മുതലക്കുളം

കോഴിക്കോട് നഗരത്തിൽ സ്ഥിതിചെയ്യുന്ന, പണ്ട് സാമൂതിരിഭരണകാലത്ത് അടുക്കളക്കുളമായി ഉപയോഗിച്ചിരുന്ന കുളമാണ് മുതലക്കുളം എന്നറിയപ്പെടുന്നത്. ധാരാളം മുതലകൾ അധിവസിച്ചിരുന്നതിനാലാണ്  ഇങ്ങനെ പേര് വന്നത്. പിന്നീട് ബ്രിട്ടീഷ് ഭരണകാലത്ത് അവർ ഉടമസ്ഥതയും മേൽനോട്ടവും  കരസ്ഥമാക്കിയിരുന്നു. അന്ന് നഗരത്തിലെ ക്ഷുരകൻമാരും അലക്കുകാരുമാണ് ഈ കുളം കൂടുതലും ഉപയോഗിച്ചിരുന്നത്. 1904 ൽ മുതലക്കുളത്തിലെ വെള്ളം രാസപരിശോധനയ്ക്കായി മാദിരാശിയിലയച്ചുകൊടുത്തതിന്റെ ഫലമായി കുളം തൂർത്തുകളയുകയോ വേലികെട്ടുകയോ ചെയ്യേണ്ടതാണെന്ന് സാനിറ്ററി ഓഫീസർ നഗരസഭയെ അറിയിച്ചതായി ചരിത്രമുണ്ട്.  അക്കാലത്താകാം ഇത് നികത്തപ്പെട്ടത്.  1937 മെയ് 25 ന് മുതലക്കുളം മൈതാനം ധോബി ഘാനയാക്കിക്കൊണ്ടും വൈകിട്ട് 5.30 നുശേഷം പൊതുസമ്മേളനങ്ങൾ നടത്തുന്നതിനും സഞ്ചരിക്കുന്ന പ്രദർശനങ്ങൾക്കും അനുവദിച്ചുകൊണും ഉത്തരവുകൾ വന്നു. ഇന്നും അത് ധോബിഘാനയായി തുടരുന്നു. 
കുറ്റവാളികളെ മുതലകൾക്കിട്ടുകൊടുക്കുന്ന ഏർപ്പാട് മുൻപ് നിലനിന്നിരുന്നു.

## അവലംബം

വർഗ്ഗം:കേരളചരിത്രം
വർഗ്ഗം:കോഴിക്കോട് ജില്ലയിലെ സ്ഥലങ്ങൾ
ദേശീയ ഹരിതട്രൈബ്യൂണൽ

പരിസ്ഥിതികാര്യങ്ങൾക്കായി ഇന്ത്യയിലെ പ്രത്യേക കോടതിയാണ് **ദേശീയ ഹരിതട്രൈബ്യൂണൽ**. സുപ്രീംകോടതി ജഡ്ജി ലോകേശ്വർ സിങ്പാണ്ട അധ്യക്ഷനായി ഡൽഹി ആസ്ഥാനമായാണ് **ദേശീയ ഹരിത ട്രൈബ്യൂണൽ** രൂപീകരിച്ചിരുന്നത്. ഇതോടെ പരിസ്ഥി കാര്യങ്ങൾക്കായി പ്രതേക കോടതിയുള്ള മൂന്നാമത്തെ രാജ്യമെന്ന പദവിയും ഇന്ത്യക്ക് സ്വന്തമായി.പദ്ദതികൾക്കായി വൻതോതിൽ സ്ഥലമേറ്റടുക്കുമ്പോൾ പരിസ്ഥിതി മാനദണ്ഠങ്ങൾ പാലിക്കപ്പെടാത്ത അവസ്ഥ ഇല്ലാതാക്കുന്നതിനും പരിസ്ഥിതി സംബന്ധമായ കേസുകൾ വേഗത്തിൽ തീർപ്പാക്കുന്നതിനും ട്രൈബ്യൂണലിന്റെ രൂപീകരണം വഴിതെളിച്ചു.നിലവിലെ അധ്യക്ഷൻ ജസ്ററിസ് U D സാൽവി

## അവലംബം

വർഗ്ഗം:കോടതികൾ
ജിങ്ഷാക്കിയാങ്ങോസോറസ്

സോറാപോഡ് വിഭാഗം ദിനോസറുകളിലെ ആദ്യ ദിനോസറുകളിൽ പെട്ട ഒന്നാണ് **ജിങ്ഷാക്കിയാങ്ങോസോറസ്**. ഭാഗികമായ ഒരു ഫോസ്സിൽ ആണ് കിട്ടിയിടുള്ളത് . തുടക്ക ജുറാസ്സിക് കാലത്ത് ചൈനയിൽ ആണ് ഇവ ജീവിച്ചിരുന്നത്. പൂർണമായ തലയോട്ടി കിട്ടിയിടുള്ള ചുരുക്കം ചില തുടക്ക സോറാപോഡകളിൽ ഒന്ന് ആണ് ഇവ. ഏകദേശം 13 അടി മീറ്റർ ആണ് നീളം എന്ന് അനുമാനിക്കുന്നു. ഇപ്പോൾ മുഖ്യമായും പല്ലുകളുടെ പഠനം ആണ് നടകുന്നത്. പൂർണ തോതിൽ ഉള്ള വർഗ്ഗികരണം ഇത് വരെ നടത്തിയിട്ടില്ല.

## അവലംബം

വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
വർഗ്ഗം:സോറാപോഡുകൾ
ബൃഹദ് സംഹിത

എ.ഡി	ആറാം ശതകത്തിൽ ജീവിച്ചിരുന്ന വരാഹമിഹിരൻ രചിച്ച സർവ്വവിജ്ഞാനകോശം. സംസ്കൃതത്തിൽ രചിച്ച ഈ കൃതി പ്രധാനമായും പ്രതിപാദിക്കുന്നത് ജ്യോതിഷമാണെങ്കിലും മറ്റനേകം വിഷയങ്ങളെക്കുറിച്ചും സവിസ്തരം പ്രതിപാദിക്കുന്നുണ്ട്. 
ശാസ്ത്രം, വാസ്തു, കല, വൈദ്യം തുടങ്ങിയ പല വിഷയങ്ങളെക്കുറിച്ചും  ഇതിൽ പറയുന്നുണ്ട്.

## ഇതും കാണുക
* Bhrigu Samhita  

## അവലംബം

വർഗ്ഗം:സംസ്കൃത ഗ്രന്ഥങ്ങൾ
ഫാറ്റി ലിവർ

കരളിൽ അമിതമായി കൊഴുപ്പ് അടിഞ്ഞുകൂടുകയും കരൾകോശങ്ങൾ നശിപ്പിക്കപ്പെടുകയും ചെയ്യുന്ന അവസ്ഥയാണ് **ഫാറ്റി ലിവർ**. കരൾ വീങ്ങുകയും കരൾകോശങ്ങൾക്ക് ദ്രവിക്കൽ സംഭവിക്കുകയും ചെയ്യുന്നു. കരൾ സിറോസിസിന് ഇത് കാരണമാകുന്നു. അമിതവണ്ണം, മദ്യപാനം, പ്രമേഹം എന്നിവയെല്ലാം ശരീരത്തിൽ കൊളസ്ട്രോൾ ഉയരുന്നതിന് കാരണമാകുന്നു. ചിട്ടയായ വ്യായാമവും ആഹാരനിയന്ത്രണവും കൊളസ്ട്രോൾ കുറയ്ക്കും. ചിലർക്ക് മരുന്നുകളാകും ഫലപ്രദം. ആകസ്മികമായോ മറ്റോ ഉദരാശയത്തിന്റെ അൾട്രാസൗണ്ട് സ്കാനിംഗ് നടത്തുമ്പോഴോ മറ്റോ ആണ് ഈ അവസ്ഥ കണ്ടെത്തപ്പെടുന്നത്. കരളിന്റെ ധർമ്മം പരിശോധിക്കുന്ന ലിവർ ഫംഗ്ഷൻ ടെസ്റ്റുകൾ രോഗവ്യാപനത്തെ മനസ്സിലാക്കാൻ സഹായിക്കുന്നു. 
## ഫാറ്റിലിവർ പ്രതിരോധമാർഗ്ഗങ്ങൾ
:* അമിതവണ്ണം കുറയ്ക്കുക.
:* മദ്യപാനം പൂർണ്ണമായും ഒഴിവാക്കുക.
:* ഏകദേശം 00 ഗ്രാം പഴം ദിവസം കഴിയ്ക്കേണ്ടതാണ് .
:* കുറഞ്ഞപക്ഷം 2 ലിറ്റർ വെള്ളം കുടിയ്ക്കുക.
:* പുറത്ത് നിന്നുള്ള ആഹാരം കഴിവതും ഒഴിവാക്കുക.
:* തൈര്, പാൽ, ബട്ടർ ക്രീം, തുടങ്ങിയവ പരിമിതിപ്പെടുത്തുക.
:* സക്കാറിൻ മുതലായ കൃത്രിമആഹാരങ്ങൾ‌ ഭക്ഷിക്കാതിരിയ്ക്കുക.
## അവലംബം

വർഗ്ഗം:രോഗങ്ങൾ
മാനിലപ്പുളി

പത്തുമുതൽ പതിനഞ്ചുമീറ്റർ വരെ ഉയരത്തിൽ വളർച്ചയെത്താവുന്ന, കടല വർഗ്ഗത്തിൽ പെട്ട ഒരു വൃക്ഷമാണു് **മാനിലപ്പുളി**.. ഇത് മദ്രാസ്സ്  മുള്ള് / കൊടുംകായ്പ്പുളി എന്നെല്ലാം കൂടി  അറിയപ്പെടുന്നുണ്ട്. അമേരിക്കൻ രാജ്യങ്ങളാണ് ജന്മദേശം.  വാളൻപുളിയുടെ ആകൃതിയിലുള്ള കായ്കൾക്കുള്ളിൽ മധുരവും പുളിയും നേരിയ കയ്പ്പും ചേർന്ന മാംസളമായ ഫലഭാഗം ഭക്ഷ്യയോഗ്യമാണ്. തടിയിൽ മുള്ളുകൾ കാണപ്പെടുന്നു. രണ്ടു ജോടികളിലായി രണ്ടുവീതം സമ്മുഖമായാണ് പത്രവിന്യാസം. പല നിശാശലഭങ്ങളുടെയും ലാർവകളും മഞ്ഞപാപ്പാത്തി ശലഭത്തിന്റെ ലാർവകളും ഇതിൽ വളരാറുണ്ട്.

## അവലംബം

## പുറത്തേക്കുള്ള കണ്ണികൾ
* വിവരണം 
* വളരെയേറെ വിവരങ്ങൾ 

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പഴങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
തരുണവാചസ്പതി

സംസ്കൃത കാവ്യശാസ്ത്രകാരൻ. 12-ാം ശ.-മാണ് ജീവിതകാലം. ധർമവാചസ്പതി എന്ന പേരിലും അറിയപ്പെട്ടിരുന്നു. ദണ്ഡിയുടെ പ്രശസ്ത കാവ്യശാസ്ത്രഗ്രന്ഥമായ കാവ്യാദർശത്തിനു വാചസ്പതി രചിച്ച വ്യാഖ്യാനം പ്രസിദ്ധമാണ്. ഈ ഒരേ ഒരു രചനയിലൂടെ സംസ്കൃത കാവ്യമീമാംസാമണ്ഡലത്തിൽ ചിര പ്രതിഷ്ഠ നേടാൻ ഇദ്ദേഹത്തിനു കഴിഞ്ഞു. എം. രംഗാചാര്യ വിശദമായ ആമുഖപഠനത്തോടുകൂടി ഇത് മദ്രാസിൽ നിന്നു പ്രസിദ്ധീകരിച്ചിട്ടുണ്ട്.

15-ാം ശ.-ത്തിൽ രചിച്ച അജ്ഞാതകർത്തൃകമായ സുഭാഷിത സംഗ്രഹം എന്ന കൃതിയിൽ ഈ വ്യാഖ്യാനത്തിലെ ഭാഗങ്ങൾ ഉദ്ധരിച്ചുകാണുന്നു. ഉത്കൃഷ്ടമായ സ്വതന്ത്ര്യ കൃതിക്കു ലഭിക്കുന്നതിനു സമാനമായ പ്രസിദ്ധി ശ്രേഷ്ഠമായ വ്യാഖ്യാനഗ്രന്ഥങ്ങൾക്കും ലഭ്യമാണ് എന്നതിനുദാഹരണമാണ് ശങ്കരാചാര്യർ, അഭിനവഗുപ്തൻ, മല്ലിനാഥൻ, തരുണവാചസ്പതി തുടങ്ങിയവരുടെ വ്യാഖ്യാനഗ്രന്ഥങ്ങൾ.

## അവലംബം


വർഗ്ഗം:സംസ്കൃതപണ്ഡിതർ
അമിനൊ ഷുഗർ

ഷുഗറുകളുടെ അമിനൊ വ്യുത്പന്നങ്ങളാണ് **അമിനൊ ഷുഗർ**. ഷുഗർ തൻമാത്രകളിലെ ഒരു പ്രൈമറി അല്ലെങ്കിൽ സെക്കണ്ടറി ഹൈഡ്രോക്സിൽ (OH) ഗ്രൂപ്പിനെ അമിനൊ (NH2) ഗ്രൂപ്പ് കൊണ്ടു പ്രതിസ്ഥാപിച്ചിട്ടുള്ള യൌഗികങ്ങളാണ് ഇവ. ഉദാ. ഗ്ളൂക്കോസമീൻ (Glucosamine), ഗാലക്ടോസമീൻ (Galactosamine) സംരചനയനുസരിച്ച് ഇവയെ ക്രമത്തിൽ 2-അമിനൊ-2 ഡിഓക്സി D ഗ്ളൂക്കോസ് (2-amino, 2 deoxy D-glucose) എന്നും 2-അമിനൊ-2 ഡിഓക്സി D ഗാലക്ടോസ് (2 Amino, 2 deoxy D Galactose) എന്നും പറയുന്നു. അമിനൊ ഷുഗറുകളിലെ അമിനൊ ഗ്രൂപ്പ് താരതമ്യേന സ്ഥിരതയുള്ളതാണ്.

പ്രകൃതിയിൽ അമിനൊ ഷുഗറുകൾ സുലഭമായി കാണപ്പെടുന്നു. ജന്തുക്കളിലും ബാക്റ്റീരിയങ്ങളിലും കാണുന്ന പോളിസാക്കറൈഡുകളിലെയും ഫംഗസ്സുകൾ, കീടങ്ങൾ, ഞണ്ടുവർഗങ്ങളുടെ തോടുകൾ മുതലായവയിലുള്ള കൈറ്റിൻ എന്ന പോളിസാക്കറൈഡിലെയും ഒരു ഘടകമാണ് ഗ്ളൂക്കോസമീൻ. ഒച്ചുകളുടെ ആന്ത്രത്തിലുള്ള ഒരു എൻസൈം ഉപയോഗിച്ച് കൈറ്റിൻ ജലീയവിശ്ളേഷണത്തിന് വിധേയമാക്കിയാൽ N-അസറ്റൈൽ ഗ്ളൂക്കോസമീൻ (N-acetyl glucosamine) ലഭിക്കുന്നു. കൈറ്റിൻ അമ്ളം ഉപയോഗിച്ച് ജലീയവിശ്ളേഷണവിധേയമാക്കിയിട്ടാണ് ഗ്ളൂക്കോസമീൻ ഉത്പാദിപ്പിക്കാറുള്ളത്. 400 ഗ്രാം ഞണ്ടിൻതോടിൽനിന്ന് സു. 50 ഗ്രാം ഗ്ളൂക്കോസമീൻ ഹൈഡ്രൊക്ളോറൈഡ് ലഭിക്കുമെന്നു മനസ്സിലായിട്ടുണ്ട്. കൈറ്റിനോടുള്ള ഈ ബന്ധം നിമിത്തം ഗ്ളൂക്കോസമീനിന് കൈറ്റോസമീൻ എന്ന ഒരു പേരുംകൂടിയുണ്ട്.

തരുണാസ്ഥി (cartilage), ദൃഡാസ്ഥി, ചർമ്മം , കണ്ണിന്റെ ശ്വേതമണ്ഡലം, ഹൃദയവാൽവുകൾ, കണ്ഡരം (tendons) എന്നീ ശരീരഭാഗങ്ങളിലുള്ള കോൺഡ്രോപ്രോട്ടീനുകളുടെ (condroproteins) ഒരു ഘടകമായ സൾഫേറ്റഡ് മ്യൂക്കോ പോളിസാക്കറൈഡുകളിൽ N-അസറ്റൈൽ വ്യൂത്പന്നത്തിന്റെ രൂപത്തിൽ ഗാലക്ടോസമീൻ കാണപ്പെടുന്നു. ഈ അമിനൊ ഷുഗറിന് കോൺഡ്രോസമീൻ എന്നും പേരുണ്ട്.

ആന്റിബയോട്ടിക്കുകളിലും അമിനൊ ഷുഗറുകൾ ഉപസ്ഥിതമാണ്. പ്രകൃതി അമിനൊ ഷുഗറുകളെ സംശ്ളേഷണം ചെയ്യുന്നത് ഷുഗറും അമോണിയയും ഉപയോഗിച്ചാണ്. പ്രാകൃതികങ്ങളായ അമിനൊ ഷുഗറുകൾ പ്രായേണ ആൽഡൊ ഹെക്സോസുകൾ ആണ്; അവയിലെ രണ്ടാമത്തെ കാർബൺ അണുവിനോടാണ് അമിനൊ ഗ്രൂപ്പ് ബന്ധപ്പെട്ടിരിക്കുക. എന്നാൽ പരീക്ഷണശാലകളിൽ പെന്റോസുകളും മറ്റു കാർബൺ അണുക്കളോട് അമിനൊ ഗ്രൂപ്പ് ബന്ധപ്പെട്ടിരിക്കുന്നതുമായ അമിനൊ ഷുഗറുകളും സംശ്ളേഷണം ചെയ്തുണ്ടാക്കുവാൻ സാധ്യമാണ്.

രാസഗുണധർമങ്ങളിൽ അമിനൊ ഷുഗറുകൾ സാധാരണ ഷുഗറുകളെ പ്രായേണ അനുകരിക്കുന്നു.

## അവലംബം


വർഗ്ഗം:കാർബോഹൈഡ്രേറ്റുകൾ
കാട്ടുപോത്ത്

ദക്ഷിണേഷ്യയിലും തെക്കുകിഴക്കൻ ഏഷ്യയിലും കാണപ്പെടുന്ന വന്യജീവിയാണ് **കാട്ടുപോത്ത്** അഥവാ **കാട്ടി** (ഇംഗ്ലീഷ്: Gaur, ശാസ്ത്രീയനാമം: *Bos gaurus*).  കേരളത്തിലെ വനങ്ങളിലും ഇവയുണ്ട്. പശുകുടുംബത്തിലെ ഏറ്റവും വലിയ ജീവിയാണ് കാട്ടുപോത്ത്. ഗോവ, ബീഹാർ സംസ്ഥാനങ്ങളിൽ ഇവ കാണപ്പെടുന്നു. അർധചന്ദ്രാകൃതിയുള്ള കൊമ്പുകൾ ഉള്ള ഇവ കേരളത്തിൽ പറമ്പിക്കുളം വനങ്ങളിലാണ് കൂടുതൽ കാണപ്പെടുന്നത്.

## പ്രത്യേകതകൾ
വലിയ തലയും കനത്ത മാംസപേശികളും ഇവയ്ക്കുണ്ട്. ആൺവർഗം കറുത്തതും, കുഞ്ഞുങ്ങളും പെൺവർഗവും കാപ്പിനിറത്തോടുകൂടിയതുമാണ്. 1300 കിലോ വരെ തൂക്കവും രണ്ടുമീറ്റർ വരെ ഉയരവും ഇവയ്ക്കുണ്ടാകും. ഇതിന്റെ എണ്ണത്തിൽ വളരെയധികം കുറവു വന്നതു കൊണ്ട് ഐ.യു.സി.എൻ പുറത്തിറക്കിയിട്ടുള്ള  ചുവന്ന ലിസ്റ്റിൽ 1986 മുതൽ ഈ വർഗ്ഗം ഉൾപ്പെടുന്നു. ഈ വർഗ്ഗത്തിന്റെ മൂന്ന് തലമുറകളിലായി 70% ത്തോളം എണ്ണത്തിൽ കുറവു വന്നതായി കണക്കാക്കുന്നു. 
ഇത് ആഫ്രിക്കൻ ബഫ്ഫലോയേക്കാളും വലുതാണ്. മലയൻ കാട്ടുപോത്ത് *സെലഡാംഗ്*  എന്നും ബർമ്മൻ കാട്ടുപോത്ത് *പ്യോംഗ്* എന്നും അറിയപ്പെടുന്നു. നാഗാലാ‌‍ൻഡ്, അരുണാചൽ പ്രദേശ്‌ സംസ്ഥാനങ്ങളുടെ സംസ്ഥാനമൃഗമായ മിഥുൻ ഇതേ ജീവി കുടുംബത്തിൽ പെട്ട മൃഗമാണ്.

## പെരുമാറ്റം
ഇത്രയും വലിപ്പമുള്ള ഒരു മൃഗത്തിൽ നിന്ന് വ്യത്യസ്തമായി വളരെ നാണം കുണുങ്ങിയതും ശാന്തനുമായ ഒരു മൃഗമാണ് കാട്ടുപോത്ത്. ഉപദ്രവിച്ചാലല്ലാതെ ഇവ ആക്രമിക്കാറില്ല  തെക്കേ ഇന്ത്യയിലെ പലയിടങ്ങളിലും ഇവ മനുഷ്യരെ വളരെ അടുത്തുവെരെയെത്താൻ അനുവദിക്കാറുണ്ട്. വളരെ തീവ്രമായ ഗന്ധം മനസ്സിലാക്കാനുള്ള കഴിവ് ഇതിനുണ്ട്. ഒരു കൂട്ടത്തിനു അപ്രതീക്ഷമായ ശത്രുക്കളെ നേരിടേണ്ടി വന്നാൽ അവ തിക്കും തിരക്കുമുണ്ടാക്കുകയും അതിനടിയിൽപ്പെട്ട് കിടാവുകൾ ചവുട്ടിമെതിക്കപ്പെടുകയും ചെയ്യാറുണ്ട്.

## വലിപ്പം
തോൾവെരെ പൊക്കം: 165-196 സെ. മീ. തൂക്കം: 800-1200 കിലോ.

## കാണാവുന്നത്‌
മുതുമല നാഷണൽ പാർക്ക് തമിഴ്നാട്, ബന്ദിപൂർ നാഷണൽ പാർക്ക് കർണ്ണാടകം.

## നിലനിൽപിനുള്ള ഭീഷണി
ആവാസവ്യവസ്ഥയുടെ നഷ്ടം, കന്നുകാലിമേയ്ക്കൽ, രോഗങ്ങൾ.

## ആവാസം
ഇലപൊഴിയും കാടുകൾ,കുറ്റിക്കാടുകൾ, നിത്യഹരിത വനങ്ങൾ, ഇടകലർന്ന കുന്നുകളും പുൽമേടുകളും.

## ചിത്രശാല

ചിത്രം:Bos gaurus.jpeg|കാട്ടുപോത്ത്
File:Gaur_-_കാട്ടുപോത്ത്_01.JPG|തിരുവനന്തപുരം മൃഗശാലയിൽ നിന്ന്
File:Gaur_-_കാട്ടുപോത്ത്_02.JPG|തിരുവനന്തപുരം മൃഗശാലയിൽ നിന്ന്
File:Indian Gaur fighting at Mysore Zoo.jpg|മൈസൂർ മൃഗശാലയിൽ നിന്ന്
ചിത്രം:IndianBison.JPG
File:Gaur at the Bronx Zoo.jpg|Gaur at the Bronx Zoo
File:Gaur Bison in Vandaloor Zoo.JPG|Gaur Bison in Vandaloor Zoo
File:White bison by N A Nazeer.jpg| വെള്ള കാട്ടുപോത്ത്, ചിന്നാർ വന്യജീവി സംരക്ഷണകേന്ദ്രത്തിൽ നിന്നെടുത്ത ചിത്രം.


## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

*Video of tigers and gaurs
* Video of gaur
* ARKive: images and movies of the gaur ''(Bos frontalis)'' 
* Images of Indian gaur 
*Gaur in Bandhipur 

വർഗ്ഗം:സസ്തനികൾ
വർഗ്ഗം:കാട്ടുപോത്തുകൾ
വർഗ്ഗം:കേരളത്തിലെ സസ്തനികൾ
ലീലാസർക്കാർ

വിവർത്തനത്തിനുള്ള കേന്ദ്ര സാഹിത്യ അക്കാദമി അവാർഡും കേരള സാഹിത്യ അവാർഡും ലഭിച്ച മലയാള എഴുത്തുകാരിയാണ് **ലീല സർക്കാർ** (ജനനം:17 മേയ് 1934).
## ജീവിതരേഖ
തൃശൂർ കൊടകരയിലെ കിഴക്കേ കുറിച്ചയത്ത് കൃഷ്ണമേനോൻ എന്ന ഡോ.കെ.കെ.മേനോന്റെയും ഇരിങ്ങാലക്കുട തൊട്ടിപ്പാളിലെ മലയാറ്റിൽ വീട്ടിൽ അമ്മിണിയമ്മയുടെയും മകളായി സിങ്കപ്പൂരിലാണ് ലീല ജനിച്ചത്. രണ്ടാം ലോകമഹായുദ്ധം തുടങ്ങിയപ്പോൾ ആ കുടുംബം നാട്ടിലേക്കു മടങ്ങി. തൃശൂർ സെന്റ്‌ മേരീസ്‌ കോളജിലും എറണാകുളം മഹാരാജാസ്‌ കോളജിലും പഠിച്ചു. ബിരുദാനന്തര ബിരുദം നേടി.. 
ബംഗാളിയായ ദീപേഷ് സർക്കാരെ വിവാഹം കഴിച്ച് മുംബൈയിൽ താമസിക്കുന്നു. ദാദറിലെ വംഗഭാഷാപ്രചാരസമിതി നടത്തിയ ബംഗാളി കോഴ്‌സിൽ ചേർന്ന് പഠിച്ചു. 
2004-ൽ  ബംഗാളി-മലയാളം നിഘണ്ടു പ്രസിദ്ധീകരിച്ചു.

പ്രമുഖ ബംഗാളി സാഹിത്യകാരൻമാരുടെയെല്ലാം കൃതികൾ അവർ മലയാളത്തിലേയ്‌ക്ക്‌ പരിഭാഷപ്പെടുത്തിയിട്ടുണ്ട്‌. ഒമ്പത്‌ കൊല്ലത്തോളം ജഹാംഗീർ ആർട്ട്‌ ഗ്യാലറിയിൽ ജോലിചെയ്‌തു. പിന്നീട് സി.ആർ.വൈ. ചാരിറ്റബിൾ സൊസൈറ്റിയുടെ ബോംബെ ഓഫീസിൽ എക്സിക്യൂട്ടീവായിരുന്നു. 

## കൃതികൾ

*അഭയം
*അഭിമന്യൂ
*അസമയം
*അമ്മ
*ദൂരദർശിനി
*മഹാമോഹം
*ഇച്ഛാമതി
*ആരണ്യകം
*അമ്മ
*എന്റെ പെൺകുട്ടിക്കാലം
*ജാരൻ
*വംശവൃക്ഷം
*ഫേര
*സത്യം, അസത്യം 
*കൈവർത്തകാണ്ഡം
*രമാപദചൗധരി
*ഭാരതീയ സുവർണ്ണകഥകൾ മുൻഷി പ്രേംചന്ദ്
*ആരണ്യത്തിന്റെ അധികാരം
*മാനസ വസുധ

## പുരസ്കാരങ്ങൾ
*ഭാരത് ഭവന്റെ 2014-ലെ വിവർത്തക രത്‌നം പുരസ്‌കാരം 
*വിവർത്തനത്തിനുള്ള കേന്ദ്ര സാഹിത്യ അക്കാദമി അവാർഡ് (1993) - ആരണ്യത്തിന്റെ അധികാരം
*വിവർത്തനത്തിനുള്ള കേരള സാഹിത്യ അക്കാദമി അവാർഡ് (2000) - മാനസ വസുധ

## അവലംബം


വർഗ്ഗം:1934-ൽ ജനിച്ചവർ

വർഗ്ഗം:മേയ് 17-ന് ജനിച്ചവർ

വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മലയാളികൾ
ചിങ്കാങ്ഗസോറസ്

റ്റിറാനോസാറസ്‌ കുടുംബത്തിൽ പെട്ടത് എന്ന് കരുതുന്ന ഒരു ദിനോസർ ആണ് . ഇവയുടെ ഫോസ്സിൽ ആയി ആകെ കിട്ടിയിടുള്ളത് ഒരു തോൾ പലക ആണ് യങ്ങ് സോങ്ങിയാൻ ഈ ഫോസ്സിൽ ഒരു  അല്ലോസോറസമായി സാമ്യം ഉണ്ടെന്ന് കണ്ടെത്തിയത്. തെറാപ്പോഡ വിഭാഗം ആയ ഇവയുടെ മറ്റു ഫോസ്സിലുകൾ ഒന്നും കിട്ടിയിടില്ല . തെളിവ് കിട്ടാത്ത സാഹചര്യത്തിൽ ഇവയെ ഈ വിഭാഗത്തിലെ നോമെൻ ദുബിയം ആയി ആണ് കണക്കാക്കുന്നത്. ചൈനയിൽ നിന്നും ആണ് ഈ ഫോസ്സിൽ കണ്ടുകിട്ടിയിടുള്ളത്. 

## അവലംബം
*Brusatte, S. L., Hone, D. W. E., and Xu, X. In press. "Phylogenetic revision of Chingkankousaurus fragilis, a forgotten tyrannosauroid specimen from the Late Cretaceous of China." In: J.M. Parrish, R.E. Molnar, P.J. Currie, and E.B. Koppelhus (eds.), Tyrannosaur! Studies in Tyrannosaurid Paleobiology. Indiana University Press, Bloomington, IN.

*''Chingkankousaurus''  at DinoData

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
പി. സതീദേവി

2021 ഒക്ടോബർ ഒന്ന് മുതൽ കേരള
വനിതാ കമ്മീഷൻ അധ്യക്ഷയായി തുടരുന്ന
കോഴിക്കോട് ജില്ലയിൽ നിന്നുള്ള മുതിർന്ന
സിപിഎം നേതാവാണ് 
**അഡ്വ. പി സതീദേവി.(29 നവംബർ 1956) ** 
2004 മുതൽ 2009 വരെ വടകരയിൽ നിന്നുള്ള ലോക്സഭാംഗമായിരുന്ന സതീദേവി
നിലവിൽ 2022 മുതൽ മാർക്സിസ്റ്റ് പാർട്ടിയുടെ കേന്ദ്ര കമ്മിറ്റി അംഗവും
ജനാധിപത്യ മഹിളാ അസോസിയേഷൻ മുൻ സംസ്ഥാന ജനറൽ സെക്രട്ടറിയും
അഖിലേന്ത്യ വൈസ് പ്രസിഡൻ്റുമാണ്.

## ജീവിതരേഖ
കണ്ണൂർ ജില്ലയിലെ കൂത്തുപറമ്പിനടുത്ത പാട്യം കിഴക്കേ കതിരൂരിൽ കാരായി കുഞ്ഞിരാമൻ്റെയും പാറായിൽ ദേവിയുടേയും മകളായി 1956 നവംബർ 29ന്  ജനനം. മാർക്സിസ്റ്റ് പാർട്ടി സംസ്ഥാന കമ്മിറ്റി അംഗവും പാർട്ടിയുടെ മുൻ കണ്ണൂർ ജില്ലാ സെക്രട്ടറിയുമായിരുന്ന
പി.ജയരാജൻ സഹോദരനാണ്.
പ്രാഥമിക വിദ്യാഭ്യാസത്തിന് ശേഷം
തലശേരി ഗവ. കോളേജിൽ നിന്ന്
ബിരുദവും ഗവ. ലോ കോളേജിൽ നിന്ന്
നിയമ ബിരുദവും നേടി.

## രാഷ്ട്രീയ ജീവിതം
ജനാധിപത്യ മഹിളാ അസോസിയേഷൻ
പ്രവർത്തകയായി രാഷ്ട്രീയത്തിൽ സജീവമായി. 2004-ലെ ലോക്‌സഭ 
തിരഞ്ഞെടുപ്പിൽ വടകര മണ്ഡലത്തിൽ നിന്നും പാർലമെൻ്റ് അംഗമായ സതീദേവി
2009-ൽ വടകരയിൽ നിന്നും വീണ്ടും
ലോക്സഭയിലേക്ക് മത്സരിച്ചെങ്കിലും
കോൺഗ്രസ് നേതാവായ മുല്ലപ്പള്ളി രാമചന്ദ്രനോട് പരാജയപ്പെട്ടു.

2008 മുതൽ മാർക്സിസ്റ്റ് പാർട്ടി സംസ്ഥാന കമ്മിറ്റി അംഗവും 2022 മുതൽ മാർക്സിസ്റ്റ് പാർട്ടിയുടെ കേന്ദ്ര കമ്മിറ്റി അംഗവുമാണ്.
2016 മുതൽ 2022 വരെ ജനാധിപത്യ മഹിളാ അസോസിയേഷൻ സംസ്ഥാന ജനറൽ സെക്രട്ടറിയായിരുന്നു.

നിലവിൽ 2023 മുതൽ സംഘടനയുടെ 
അഖിലേന്ത്യ വൈസ് പ്രസിഡൻ്റാണ്.
കേരള വനിതാ കമ്മീഷൻ സംസ്ഥാന 
അധ്യക്ഷയായിരുന്ന എം സി ജോസഫൈന് 
പകരം 2021 ഒക്ടോബർ ഒന്ന് മുതൽ
വനിതാ കമ്മീഷൻ അധ്യക്ഷയായി നിയമിതയായി.

## സ്വകാര്യ ജീവിതം
മുൻ നിയമസഭാംഗമായിരുന്ന
മാർക്സിസ്റ്റ് പാർട്ടി സംസ്ഥാന കമ്മിറ്റി അംഗവും പാർട്ടിയുടെ 
കോഴിക്കോട് മുൻ ജില്ലാ സെക്രട്ടറിയുമായിരുന്ന പരേതനായ
എം ദാസനാണ് ഭർത്താവ്.
അഞ്ജലി ഏക മകളാണ്.

## തിരഞ്ഞെടുപ്പുകൾ

## അവലംബം

വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ
വർഗ്ഗം:കോഴിക്കോടിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:1956-ൽ ജനിച്ചവർ
അളുങ്കുമരം

**കാനക്കപ്പളം**, **മരളി**, **മറളി** എന്നെല്ലാം അറിയപ്പെടുന്ന അളുങ്കുമരം പശ്ചിമഘട്ടതദ്ദേശവാസിയായ ഒരു ഇടത്തരം വൃക്ഷമാണ്. . 12 മീറ്ററോളം ഉയരം വയ്ക്കും.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
സോഫിയ കോപെലെ

ഒരു അമേരിക്കൻ ചലച്ചിത്ര സംവിധായികയും തിരക്കഥാകൃത്തും നിർമ്മാതാവും അഭിനേത്രിയുമാണ് **സോഫിയ കാർമിന കോപെലെ** (ജനനം: മേയ് 14, 1971). 2003-ൽ *ലോസ്റ്റ് ഇൻ ട്രാൻസിലേഷൻ* എന്ന ചിത്രത്തിലൂടെ മികച്ചതിരക്കഥക്കുള്ള അക്കാഡമി അവാർഡ് നേടി. ഇതേ ചിത്രത്തിനുതന്നെ മികച്ച സംവിധാനത്തിനുള്ള അക്കാഡമി അവാർഡ് നാമനിർദ്ദേശം ലഭിച്ച ആദ്യ അമേരിക്കൻ വനിതയുമായി. *സംവെയർ* (2010) എന്ന ചിത്രത്തിലൂടെ വെനീസ് അന്താരാഷ്ട്ര ചലച്ചിത്രോൽസവത്തിൽ ഗോൾഡൻ ലയൺ പുരസ്ക്കാരം നേടി.

## അവലംബം

## പുറത്തേക്കുള്ള കണ്ണികൾ

*ന്യൂയോർക്ക് ടൈംസ്
*
*Milk fed. മിൽക്ക് ഫെഡ്, ഫാഷൻ ലേബൽ
*സോഫിയ മിനി, വീഞ്ഞ് 
*അഭിമുഖം, ക്ലബ്ബ് പ്ലാനറ്റ്
*സോഫിയാസ് സ്റ്റൈൽ, ഫാഷൻഹിപ്പോ.കോം 

വർഗ്ഗം:ഹോളിവുഡ് ചലച്ചിത്ര നടിമാർ
വർഗ്ഗം:ഹോളിവുഡ് ചലച്ചിത്ര സംവിധായകർ
വർഗ്ഗം:ചലച്ചിത്ര സംവിധായികമാർ
വർഗ്ഗം:1971-ൽ ജനിച്ചവർ
ഇന്ത്യയിലെ വനിതാ ഗവർണർമാരുടെ പട്ടിക

ഇന്ത്യൻ ഭരണഘടനപ്രകാരം ഗവർണർമാർ സംസ്ഥാനങ്ങളിലും ലഫ്റ്റനന്റ് ഗവർണർമാർ കേന്ദ്രഭരണപ്രദേശങ്ങളിലും ഭരണവ്യവസ്ഥയുടെ തലവനാണ്. ഒട്ടേറെ വനിതകൾ ഇതിനകം തന്നെ ഈ പദവിയിലിരുന്നിട്ടുണ്ട്. അവരുടെ പട്ടിക ചുവടെ.

## ഇതും കാണുക
* ഇന്ത്യയിലെ വനിതാ മുഖ്യമന്ത്രിമാരുടെ പട്ടിക

## അവലംബം


*
പ
ന്യൂയോർക്ക് (ചലച്ചിത്രം)

**ന്യൂയോർക്ക്** എന്നത് 2009-ൽ പുറത്തിറങ്ങിയ ഒരു ഹിന്ദി ത്രില്ലർ ചലചിത്രമാണ്. ആദിത്യാ ചോപ്ര നിർമ്മിച്ച് കബീർ ഖാൻ സംവിധാനം ചെയ്ത ഈ ചിത്രത്തിൽ ജോൺ എബ്രഹാം, കത്രിനാ കൈഫ്, നീൽ മുകേഷ്, ഇർഫാൻ ഖാൻ മുതലായവർ പ്രധാന വേഷങ്ങളിൽ അഭിനയിച്ചിരിക്കുന്നു. 9/11 സംഭവവും തുടർസംഭവങ്ങളും 3 പേരുടെ ജീവിത്തിൽ വരുത്തുന്ന മാറ്റങ്ങളാണു ഇതിൽ ചിത്രീകരിച്ചിരിക്കുന്നത്.

## അവലംബം

വർഗ്ഗം:2009-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
കുളച്ചൻ

**ഞാഞെട്ടി**, **ചെറുനെല്ലി** എന്നെല്ലാം അറിയപ്പെടുന്ന കുളച്ചൻ പശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ്. 8 മീറ്ററോളം ഉയരം വയ്ക്കാറുണ്ട്. . തിരുവിതാകൂറിൽ കാണുന്ന കുളച്ചന്റെ ഒരു വകഭേദമായ Glochidion ellipticum var. ralphii എന്ന മരം വംശനാശഭീഷണി നേരിടുന്നതാണ്.

## '''അവലം'''ബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ
* രൂപവിവരണം
* http://pilikula.com/botanical_list/botanical_name_g/glochidion_ellipticum.html 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
മേരി ജോൺ കൂത്താട്ടുകുളം

പ്രമുഖമലയാള കവയിത്രിയായിരുന്നു  **മേരിജോൺ കൂത്താട്ടുകുളം**(22 ജനുവരി 1905 -2 ഡിസംബർ 1998). 1996 ൽ കേരള സാഹിത്യ അക്കാദമി സമഗ്ര സംഭാവനക്കുള്ള പുരസ്‌കാരം നൽകി ആദരിച്ചു.

## ജീവിതരേഖ
കൂത്താട്ടുകുളത്തു് വടകര യോഹന്നാൻ മാംദാന യാക്കോബായ സുറിയാനി പള്ളിവികാരി ചൊള്ളമ്പേൽ യോഹന്നാൻ കോർ എപ്പിസ്ക്കോപ്പയുടെയും (1870-1951) പുത്തൻ കുരിശ് ഏഴക്കരനാട്ടെ അന്നമ്മയുടേയും മകളായി ജനിച്ചു.
 സി.ജെ. തോമസ് സഹോദരനാണ്. സെന്റ് ജോൺസ് സിറിയൻ ഹയർ സെക്കന്ററി സ്‌ക്കൂൾ, വടകരയിൽ പഠിച്ചു.  വിദ്വാൻ കോഴ്സ് പാസായി, അധ്യാപികയായി. ഇഷ്ടമില്ലാത്ത വിവാഹത്തിൽ നിന്നു രക്ഷപെടാൻ വീടുവിട്ട അവർക്ക് സാമൂഹ്യപരിഷ്കർത്താവായ ഡോ. പൽപ്പുവിന്റെ വീട്ടിൽ അഭയം ലഭിച്ചു. പിന്നീട് തപാൽ വകുപ്പിൽ ക്ലർക്കായി ജോലി കിട്ടി. അതിനുശേഷമാണ് അവർ  കവിതാരംഗത്തു സജീവമായത്.

## കൃതികൾ
*അന്തിനക്ഷത്രം
*ബാഷ്പമണികൾ
*പ്രഭാതപുഷ്പം
*കാവ്യകൗമുദി
*കാറ്റു പറഞ്ഞ കഥ
*കബീറിന്റെ ഗീതങ്ങൾ
*കനലെരിയും കാലം (ആത്മകഥ)

## പുരസ്കാരങ്ങൾ
*കേരള സാഹിത്യ അക്കാദമിയുടെ സമഗ്ര സംഭാവനക്കുള്ള പുരസ്‌കാരം 
## അവലംബം

## പുറം കണ്ണികൾ
*കബീറിന്റെ ഗീതങ്ങൾ

വർഗ്ഗം:1905-ൽ ജനിച്ചവർ
വർഗ്ഗം: 1998-ൽ മരിച്ചവർ
വർഗ്ഗം:ജനുവരി 22-ന് ജനിച്ചവർ
വർഗ്ഗം:ഡിസംബർ 2-ന് മരിച്ചവർ

വർഗ്ഗം:മലയാളകവികൾ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളകവയിത്രികൾ
ചേളാരി

ലഘുചിത്രം|ചേളാരി കാലിച്ചന്ത

കേരളത്തിലെ മലപ്പുറം ജില്ലയിലെ ഒരു ചെറിയ ഗ്രാമമാണ്  **ചേളാരി**. കോഴിക്കോട് നിന്ന് 24 കിലോമീറ്ററും പൊന്നാനി നിന്ന് 63 കിലോമീറ്ററുമാണ് ചേളാരിയിലേക്കുള്ള ദൂരം. പഴയ കാലം മുതൽ നടന്നു വരുന്ന ചേളാരിയിലെ ആഴ്ചച്ചന്ത പ്രസിദ്ധമാണ്‌, കേരളത്തിലെ പേരു കേട്ട കാലിച്ചന്തകളിലൊന്നാണ്‌ ചേളാരിയിൽ നടന്നു വരുന്നത്. വിദൂര ദിക്കുകളിൽ നിന്ന് പോലും കാലികളെ വാങ്ങാൻ ആളുകൾ ഈ ചന്തയിൽ വരുന്നു. ചേളാരി ചന്തയ്ക്കു പിന്നിൽ ഒരു ചരിത്രമുണ്ട്

## ചേളാരി ചന്ത
മൂന്നൂറ് വർഷത്തിലേറെ പഴക്കമുള്ള ചേളാരി ചന്ത ചൊവ്വാഴ്ചകളിലാണ് സമ്മേളിക്കാറുള്ളത്. നേരത്തെ മൂന്നിയൂർ പഞ്ചായത്ത് പരിധിയിലും തിരൂരങ്ങാടി പോലീസ് സ്റ്റേഷൻ പരിധിയിലുമായിരുന്ന ദേശീയ പാതയോരത്തായിരുന്നു ചന്ത നടന്നിരുന്നത്. പിന്നീട് ഗതാഗതക്കുരുക്ക്‌ ഒഴിവാക്കുന്നതിനായി പൊലീസിന്റെ നിർദ്ദേശ പ്രകാരം ചേളാരി ഇന്ത്യൻ ഓയിൽ കോർപറേഷന്റെ ചേളാരി പ്ലാന്റിന് പടിഞ്ഞാറ് വശത്തായി ഒന്നര ഏക്കർ സ്ഥലത്ത് പുതിയ ചന്ത ഒരുക്കുകയായിരുന്നു. പുതിയ ചന്ത നടക്കുന്ന സ്ഥലം മീറ്ററുകൾക്കിപ്പുറമാണെങ്കിലും തേഞ്ഞിപ്പലം പഞ്ചായത്ത് പരിധിയിലും തേഞ്ഞിപ്പലം പോലീസ് സ്റ്റേഷൻ പരിധിയിലുമാണ്. ദേശീയ പാതയിൽ ചേളാരി പോളിടെക്‌നിക്ക് റോഡ് വഴിയും മാതാപുഴ റോഡ് വഴിയും ചന്തയിലേക്കെത്താനാകും. നിത്യോപയോഗ വസ്തുക്കളുടെ വിൽപനക്കായി ഷെഡുകളും കൗണ്ടറുകളും പ്രതേകം നിർമിച്ചിട്ടുണ്ടെങ്കിലും പ്രധാന വ്യാപാരങ്ങൾക്ക് പ്രതേക ചന്തകളായി തിരിച്ചിട്ടുണ്ട്.
#### ചില ചന്തകൾ
* കാലി ചന്ത
* പച്ചക്കറി
* പല വ്യഞ്ജനം
* പണിയായുധങ്ങൾ
## ചേളാരി ഐഒസി
## സമസ്താലയം
സമസ്തയുടെ മദ്രസ പരമായ കാര്യങ്ങൾക്കും മറ്റുമായി മലപ്പുറം ജില്ലയിലെ കാലിക്കറ്റ്‌ യൂണിവെഴ്സിറ്റിക്കടുത്ത് ചേളാരിയിൽ 'സമസ്താലയം' എന്ന പേരിൽ പ്രവർത്തിന്നു. 

വർഗ്ഗം:മലപ്പുറം ജില്ലയിലെ ഗ്രാമങ്ങൾ
കൗസല്യ (നടി)

മലയാളം, തമിഴ് ചലച്ചിത്രമേഖലയിലെ ഒരു നടിയാണ് **കൗസല്യ** (യഥാർത്ഥ നാമം **കവിത ശിവശങ്കർ**, ജനനം 1979 ഡിസംബർ 30). **നന്ദിനി** എന്ന പേരിലും അറിയപ്പെടുന്നു. ബാലചന്ദ്രമേനോൻ സംവിധാനം ചെയ്ത ഏപ്രിൽ 19 എന്ന ചിത്രത്തിലൂടെയാണ് ചലച്ചിത്രരംഗത്തെത്തിയത്.

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:1979-ൽ ജനിച്ചവർ
ഉഷാ രവി

നിരവധി മലയാളചലച്ചിത്രഗാനങ്ങൾ ആലപിച്ചിട്ടുള്ള ഗായികയാണ് **ഉഷാ രവി** (1940 - 3 ഒക്ടോബർ 2013). 
## ജീവിതരേഖ
സിംഗപ്പൂരിലാണ് ഉഷാരവി ജനിച്ചത്. ടി.എ.ഡി. മേനോന്റെയും  ദയാമ്മയുടെയും മകളാണ്. ശാസ്ത്രീയസംഗീതം തൃപ്പുണിത്തുറ വിശ്വനാഥൻ ഭാഗവതരിൽ നിന്നും ഹിന്ദുസ്ഥാനി സംഗീതം ശരത്ചന്ദ്ര മറാഠേയിൽ നിന്നും അഭ്യസിച്ചു. 'ഡിറ്റക്ടീവ് 909 കേരളത്തിൽ ....' എന്ന ചിത്രത്തിൽ പി. ഭാസ്കരൻ എഴുതി, അർജ്ജുനൻ സംഗീതം നൽകിയ 'രംഗപൂജ തുടങ്ങി...' എന്ന ഗാനം പാടിക്കൊണ്ട് സിനിമാസംഗീതരംഗത്ത് പ്രവേശിച്ചു. തുടർന്ന് തമ്പ്, ആമ്പൽപൂവ്, അഷ്ടപദി, ആഗമനം തുടങ്ങി നിരവധി ചിത്രങ്ങളിലും പാടി.

ജനറൽ പിക്ചേഴ്സ് ഉടമ കെ. രവീന്ദ്രനാഥൻ നായരാണ് ഭർത്താവ്. 
## ഗാനമാലപിച്ച സിനിമകൾ
*ഡിറ്റക്ടീവ് 909 കേരളത്തിൽ 
*തമ്പ്
*ആമ്പൽപൂവ്
*അഷ്ടപദി
*ആഗമനം
*വേനൽ
*മഞ്ഞ്
*അരിക്കാരി അമ്മു 
## അവലംബം


വർഗ്ഗം:1940-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:2013-ൽ മരിച്ചവർ
വർഗ്ഗം:ഒക്ടോബർ 3-ന് മരിച്ചവർ
സ്നേഹസീമ

പൊൻകുന്നം വർക്കിയുടെ അതേപേരിലുള്ള നോവലിനെ ആസ്പദമാക്കി റ്റി.ഇ. വാസുദേവൻ 1954 നിർമിച്ച മലയാള ചലച്ചിത്രമാണ് **സ്നേഹസീമ**.  എസ്.എസ്. രാജൻ സംവിധാനം ചെയ്ത ഈ ചിത്രത്തിൽ സത്യനും പത്മിനിയും കൊട്ടാരക്കര ശ്രീധരൻ നായരും പ്രധാന വേഷങ്ങളിൽ അഭിനയിച്ചു.  മലയാളത്തിലെ ഏറ്റവും നല്ല ചലച്ചിത്രത്തിനുള്ള 1954-ലെ നാഷണൽ ഫിലിം അവാർഡ് ഈ ചിത്രത്തിനു ലഭിച്ചു.  അഭയദേവിന്റെ പാട്ടുകൾക്ക് വി. ദക്ഷിണാമൂർത്തി ഈണം നൽകി. സംഭാഷണം മുട്ടത്തു വർക്കിയുടേതാണ്.  ഛായാഗ്രഹണം എച്ച്.എസ്. വേണുവും, നൃത്തസംവിധാനം ബലരാമനും, നിർമ്മാണം അസ്സോസിയേറ്റഡ് പ്രൊഡയൂസേഴ്സും നിർവഹിച്ച ഈ ചിത്രം 30/12/1954-ൽ തിയേറ്ററിൽ എത്തി.
## അഭിനേതാക്കൾ
സത്യൻപത്മിനികൊട്ടാരക്കര ശ്രീധരൻ നായർജി.കെ. പിള്ളഎസ്.പി. പിള്ളമുതുകുളം രാഘവൻ പിള്ളപി.ജെ. ചെറിയാൻബേബി ലളിത
## പിന്നണിഗായർ
എ.എം. രാജഅമൃതേശ്വരിപി. ലീലസരോജ
## അവലംബം

വർഗ്ഗം:1954-ൽ പുറത്തിറങ്ങിയ മലയാളചലച്ചിത്രങ്ങൾ
ഭാഗവതസപ്താഹയജ്ഞം

കേരളത്തിൽ നടത്തിവരുന്ന ഒരു ഹൈന്ദവ ആചാരമാണ് **'ഭാഗവത സപ്താഹ യജ്ഞം**'. ഹൈന്ദവഗ്രന്ഥങ്ങളിൽ പ്രമുഖമായ ശ്രീമഹാഭാഗവതം ഏഴു ദിവസങ്ങൾ കൊണ്ട് പാരായണം ചെയ്ത് തീർത്തു സമർപ്പിക്കുന്ന യജ്ഞമാണിത്. ഹൈന്ദവ വിശ്വാസങ്ങളിലെ ഭക്തിമാർഗ്ഗത്തിനു പ്രാമുഖ്യമുള്ള യജ്ഞങ്ങളിലാണ് ഭാഗവത സപ്താഹം പെടുന്നത്.   

പൗരാണിക കാലങ്ങളിൽ പന്ത്രണ്ടു വർഷത്തിലൊരിക്കലാണ് സപ്താഹം നടത്താറുണ്ടായിരുന്നതെങ്കിലും ആധുനിക കാലത്ത് മിക്ക ക്ഷേത്രങ്ങളിലും വർഷം തോറും ഭാഗവതസപ്താഹം നടത്തപ്പെടാറുണ്ട്.മദ്ധ്യ  കേരളത്തിലെ  ഏറ്റവും  വലിയ സപ്താഹ യജ്ഞം  നടക്കുന്ന പത്തനംതിട്ട ജില്ലയിലെ  ആറൻമുള, കോട്ട ശ്രീദേവീ ക്ഷേത്രം .   ഭക്തർ  അർപ്പിക്കുന്ന നിറപറകൾ  ഏഴു ദിവസം  യജ്ഞ ശാലയിൽ  അനക്കം  കൂടാതെ  വയ്യക്കുകാ ആണ്  പതിവ്.

## ഉദ്ഭവം
ഭാഗവതസപ്താഹത്തിന്റെ ഉദ്ഭവമായി പറയപ്പെടുന്നത് മഹാഭാരതത്തിൽ പരാമർശിച്ചിട്ടുള്ള പരീക്ഷിത്ത് രാജാവിന്റെ കഥയാണ്. തക്ഷകസർപ്പത്തിന്റെ ദംശനമേറ്റ് ഏഴുദിവസത്തിനുള്ളിൽ മരണപ്പെടുമെന്ന മുനിശാപം ഏറ്റുവാങ്ങിയ രാജാവിനെ മുനിമാർ ഏഴു ദിവസം കൊണ്ട് ശ്രീമഹാഭാഗവതം മുഴുവൻ പറഞ്ഞു കേൾപ്പിച്ചു. ഭാഗവതം മുഴുവൻ കേട്ട മഹാരാജാവ് ഇഹലോകസുഖങ്ങളുടെ വ്യർത്ഥത മനസ്സിലാക്കി ആത്മജ്ഞാനം നേടിയെന്നും തുടർന്ന് തക്ഷകദംശനത്തിലൂടെ മോക്ഷപ്രാപ്തി വരിച്ചുവെന്നും മഹാഭാരതത്തിൽ പ്രസ്താവിക്കുന്നു.

ഏഴു പകലുകൾ കൊണ്ട് ശ്രീമഹാഭാഗവതം പാരായണം ചെയ്ത് കേൾക്കുക എന്നത് പിൽക്കാലത്ത്  പ്രചുരപ്രചാരം നേടിയ യജ്ഞമായി തീർന്നു.

## നിയമങ്ങൾ
യജ്ഞമെന്ന നിലയിൽ  ഭാഗവത സപ്താഹയജ്ഞത്തിനും ചില ചിട്ടവട്ടങ്ങളുണ്ട്.  അവയിൽ ചിലത്  :

* പകൽ സമയങ്ങളിൽ മാത്രമേ ഭാഗവതം പാരായണം ചെയ്യാൻ പാടുള്ളൂ
* സൂര്യോദയത്തിനു മുൻപും സൂര്യാസ്തമയത്തിനു ശേഷവും പാരായണം പാടുള്ളതല്ല
* യജ്ഞത്തിനു ഒരു ആചാര്യൻ ഉണ്ടായിരിക്കണം.
* മുൻ‌നിശ്ചയിക്കപ്പെട്ട യജ്ഞപൗരാണികർ മാത്രമേ യജ്ഞവേദിയിൽ ഭാഗവതം പാരായണം ചെയ്യാൻ പാടുള്ളൂ.

## അവലംബം

വർഗ്ഗം:ഹൈന്ദവാചാരങ്ങൾ
ചുണ്ണാമ്പ്

Ca(OH)2 എന്ന രാസവാക്യമുള്ള ക്ഷാരസ്വഭാവമുള്ള ഒരു അജൈവസംയുക്തമാണ് **കാൽസ്യം ഹൈഡ്രോക്സൈഡ്** അഥവാ **ചുണ്ണാമ്പ്**. നിറമില്ലാത്ത ക്രിസ്റ്റൽ രൂപത്തിലോ വെളുത്ത പൊടിരൂപത്തിലോ കാണപ്പെടുന്ന ഈ സംയുക്തം കാൽസ്യം ഓക്സൈഡ് ജലവുമായി യോജിപ്പിക്കുമ്പോൾ ആണ് ഉണ്ടാവുന്നത്. ധാരാളം ഉപയോഗങ്ങൾ ഉള്ള ഈ പദാർത്ഥം ഭക്ഷ്യമേഖലയിൽ ഉപയോഗിക്കുമ്പോൾ ഇതിന്റെ ഇ നമ്പർ **E526** ആണ്. 

കക്കയുടെ തോട് നീറ്റിയെടുക്കുന്ന കാൽസ്യം ഓക്സൈഡിനെ (CaO)(നീറ്റുകക്ക) ജലവുമായിച്ചേർത്താണ് ചുണ്ണാമ്പ് സാധാരണ നിർമ്മിക്കുന്നത്. കൃഷിയ്ക്കും  മറ്റ് വ്യാവസായിക ആവശ്യങ്ങൾക്കും ചുണ്ണാമ്പ് ഉപയോഗപ്പെടുത്താറുണ്ട്. വെറ്റില മുറുക്കുന്നവർ വെറ്റിലയ്ക്കൊപ്പം ചുണ്ണാമ്പും ഉപയോഗിക്കാറുണ്ട്.

കാൽസ്യം ഹൈഡ്രോക്സൈഡ് (Calcium Hydroxide) ആണ് രാസനാമം.Ca(OH)2 എന്നതാണ്‌ രാസവാക്യം

## ചിത്രശാല

പ്രമാണം:ചുണ്ണാമ്പ് 1z .jpg|ലഘുചിത്രം|കോഴിക്കോട് ജില്ലയിലെ രാമനാട്ടുകരയിലെ ഒരു സംസ്ക്കരണ യൂണിറ്റിൽ കക്ക നീറ്റി ചുണ്ണാമ്പ് നിർമ്മിച്ച് വിൽപ്പനയ്ക്ക് വെച്ചിരിക്കുന്നു.
പ്രമാണം:ചുണ്ണാമ്പ് 1z .jpg|ലഘുചിത്രം|കോഴിക്കോട് ജില്ലയിലെ രാമനാട്ടുകരയിലെ ഒരു സംസ്ക്കരണ യൂണിറ്റിൽ കക്ക നീറ്റി ചുണ്ണാമ്പ് നിർമ്മിച്ച് വിൽപ്പനയ്ക്ക് വെച്ചിരിക്കുന്നു.
പ്രമാണം:ചുണ്ണാമ്പ് 2z .jpg|ലഘുചിത്രം|കോഴിക്കോട് ജില്ലയിലെ രാമനാട്ടുകരയിലെ ഒരു സംസ്ക്കരണ യൂണിറ്റിൽ കക്ക നീറ്റി ചുണ്ണാമ്പ് നിർമ്മിക്കുന്നു.
പ്രമാണം:ചുണ്ണാമ്പ് 4z .jpg|ലഘുചിത്രം|കോഴിക്കോട് ജില്ലയിലെ രാമനാട്ടുകരയിലെ ഒരു സംസ്ക്കരണ യൂണിറ്റിൽ കക്ക നീറ്റി ചുണ്ണാമ്പ് നിർമ്മിച്ച്  വിൽപ്പനയ്ക്ക് വെച്ചിരിക്കുന്നു.
പ്രമാണം:ചുണ്ണാമ്പ് 3z .jpg|ലഘുചിത്രം|കോഴിക്കോട് ജില്ലയിലെ രാമനാട്ടുകരയിലെ ഒരു സംസ്ക്കരണ യൂണിറ്റിൽ കക്ക നീറ്റി ചുണ്ണാമ്പ് നിർമ്മിച്ച്  വിൽപ്പനയ്ക്ക് വെച്ചിരിക്കുന്നു.


## അവലംബം

വർഗ്ഗം:ക്ഷാരങ്ങൾ
വർഗ്ഗം:ഹൈഡ്രോക്സൈഡുകൾ
വർഗ്ഗം:കാൽസ്യം സംയുക്തങ്ങൾ
.
മള്ളിയൂർ ശങ്കരൻ നമ്പൂതിരി

കേരളത്തിൽ ജീവിച്ചിരുന്ന പ്രസിദ്ധനായ ഒരു ഭാഗവത പണ്ഡിതൻ ആയിരുന്നു **മള്ളിയൂർ ശങ്കരൻ നമ്പൂതിരി**. അദ്ദേഹം **ഭാഗവതഹംസം** എന്ന അപരനാമത്തിലും അറിയപ്പെട്ടിരുന്നു.

1921 ഫെബ്രുവരി നാലിന് കോട്ടയം ജില്ലയിലെ കുറുപ്പന്തറയിൽ സ്ഥിതിചെയ്യുന്ന പ്രസിദ്ധമായ മള്ളിയൂർ മനയിൽ മള്ളിയൂർ പരമേശ്വരൻ നമ്പൂതിരിയുടെയും ആര്യാ അന്തർജ്ജനത്തിന്റെയും മൂത്ത മകനായി മകരമാസത്തിലെ മൂലം നാളിൽ അദ്ദേഹം ജനിച്ചു. ചെറുപ്പത്തിൽ വിവിധ രോഗങ്ങളാൽ പൊറുതിമുട്ടിയിരുന്ന അദ്ദേഹം പിന്നീട് കഠിനമായ ചികിത്സകളിലൂടെ രോഗമുക്തി നേടുകയായിരുന്നു. 1945-ൽ ഗുരുവായൂരിൽ വച്ച് ഭാഗവതോപദേശം നേടി. അക്കാലത്തെ പ്രശസ്ത ഭാഗവതാചാര്യനായിരുന്ന പടപ്പ നീലകണ്ഠൻ നമ്പൂതിരിയായിരുന്നു അദ്ദേഹത്തിൻറെ ഗുരു. പിന്നീട് കുടുംബക്ഷേത്രമായ മള്ളിയൂർ മഹാഗണപതിക്ഷേത്രത്തിൽ മേൽശാന്തിയായി സേവനമനുഷ്ഠിച്ചുതുടങ്ങി. അക്കാലത്ത് തികച്ചും തകർന്ന അവസ്ഥയിലായിരുന്നു മള്ളിയൂർ ക്ഷേത്രം. ചോർന്നൊലിയ്ക്കുന്ന മേൽക്കൂരയോടുകൂടിയ ശ്രീകോവിലായിരുന്നു അവിടെ. നാലമ്പലവും നാശമായിക്കിടക്കുകയായിരുന്നു. മള്ളിയൂർ മനയിലും കടുത്ത ദാരിദ്ര്യമായിരുന്നു. എങ്കിലും ആരിൽ നിന്നും അദ്ദേഹം പിരിവ് ചോദിച്ചുചെല്ലുകയുണ്ടായില്ല. പകരം, കൈവശമുണ്ടായിരുന്ന ഭാഗവതഗ്രന്ഥം ഗണപതിസന്നിധിൽ വച്ച് വായിക്കുകയും, നിത്യപൂജയ്ക്ക് കൊണ്ടുനടന്നിരുന്ന ഒരു സാളഗ്രാമം ഗണപതിവിഗ്രഹത്തിനൊപ്പം അതേ പീഠത്തിൽ പ്രതിഷ്ഠിയ്ക്കുകയുമുണ്ടായി. ഇവ രണ്ടും ഹൈന്ദവശാസ്ത്രവിരുദ്ധമായിരുന്നെങ്കിലും നിഷ്കാമമായ ഭക്തിയുടെ ഉദാഹരണമായാണ് ജനങ്ങൾ കണ്ടത്. പതുക്കെ ക്ഷേത്രത്തിലേയ്ക്ക് ഭക്തജനപ്രവാഹമുണ്ടായി. അവരിൽ നിന്നുണ്ടായ വരുമാനം ഉപയോഗിച്ചാണ് ക്ഷേത്രനിർമ്മാണം നടത്തിയത്. പതുക്കെ മറ്റുള്ള ക്ഷേത്രങ്ങളിലേയ്ക്ക് ഭാഗവതസപ്താഹത്തിനും മറ്റുമായി അദ്ദേഹത്തെ വിളിയ്ക്കുന്ന സാഹചര്യമുണ്ടായി. ഭാഗവതപാരായണത്തിലുള്ള അദ്ദേഹത്തിന്റെ പ്രാവീണ്യമാണ് അദ്ദേഹത്തിന് ഭാഗവതഹംസം എന്ന സ്ഥാനപ്പേര് നൽകിയത്. 

പാലക്കാട് ജില്ലയിൽ പട്ടാമ്പിയ്ക്കടുത്ത് മേഴത്തൂരിൽ അരപ്പനാട്ട് ഇല്ലത്തെ സുഭദ്ര അന്തർജനമായിരുന്നു മള്ളിയൂർ ശങ്കരൻ നമ്പൂതിരിയുടെ ഭാര്യ. 1958-ലായിരുന്നു ഇവരുടെ വിവാഹം. മള്ളിയൂർ പരമേശ്വരൻ നമ്പൂതിരി (ജൂനിയർ), ആര്യാദേവി, പാർവതീദേവി, ദിവാകരൻ നമ്പൂതിരി എന്നിവരാണ് മക്കൾ. ഇവരിൽ മൂത്തയാളായ പരമേശ്വരൻ നമ്പൂതിരി, അച്ഛന്റെ പാത പിന്തുടർന്ന് ഭാഗവതാചാര്യനായി. 2004 ജനുവരി 12-ന് മള്ളിയൂർ മനയിൽ വച്ചുനടന്ന ശതഃക്രതുയജ്ഞത്തിനിടയിൽ അടുത്തുള്ള കുളത്തിൽ കുളിയ്ക്കാൻ പോയ സുഭദ്ര അന്തർജനം, ഹൃദയാഘാതം മൂലം കുളപ്പടവിൽ കുഴഞ്ഞുവീണ് അന്തരിയ്ക്കുകയായിരുന്നു. വാർദ്ധക്യസഹജമായ അസുഖങ്ങൾ ഒരുപാട് അലട്ടിയ മള്ളിയൂർ, 2011 ഓഗസ്റ്റ്‌ രണ്ടിന് രാവിലെ ആറുമണിയോടെ തൊണ്ണൂറാം വയസ്സിൽ സ്വവസതിയിൽ വച്ച് അന്തരിച്ചു. മൃതദേഹം അന്നുതന്നെ വീട്ടുവളപ്പിൽ സംസ്കരിച്ചു.

## പുരസ്കാരങ്ങൾ
* ഗുരുവായൂർ ദേവസ്വത്തിന്റെ ജ്ഞാനപ്പാന പുരസ്‌കാരം - അദ്ധ്യാത്മിക, സാഹിത്യ രംഗങ്ങളിൽ നൽകിയ സമഗ്ര സംഭാവനകൾ കണക്കിലെടുത്ത് 
* കാഞ്ചി കാമകോടി പീഠത്തിന്റെ ഭാഗവത സേവാരത്‌നപുരസ്‌കാരം 
* ഗുരുവായൂർ ഭാഗവത വിജ്ഞാന സമിതിയുടെ ഭാഗവതഹംസം പുരസ്‌കാരം  
* ബാലസംസ്‌കാരകേന്ദ്രത്തിന്റെ ജന്മാഷ്ടമി പുരസ്‌കാരം  

## കുടുംബം
ഭാര്യ മേഴത്തൂർ അരപ്പനാട്ടു ഭട്ടതിരിയുടെ പുത്രി സുഭദ്ര അന്തർജ്ജനം. ഇവർ 2004-ൽ അന്തരിച്ചു. മക്കൾ: പരമേശ്വരൻ നമ്പൂതിരി, ആര്യാദേവി, പാർവ്വതീ ദേവി, ദിവാകരൻ നമ്പൂതിരി. 

## അവലംബം
ഇന്ത്യാ-പാകിസ്താൻ ഏറ്റുമുട്ടലുകൾ

1947-ൽ ഇന്ത്യയും പാകിസ്താനും ഇന്ത്യാ വിഭജനത്തെ തുടർന്ന് ബ്രിട്ടിഷ് ഇന്ത്യയിൽ നിന്ന് വേർപിരിഞ്ഞു രണ്ട് സ്വതന്ത്ര രാജ്യങ്ങളായതിനു ശേഷം തമ്മിലുണ്ടായിട്ടുള്ള യുദ്ധങ്ങളെയും ഏറ്റുമുട്ടലുകളെയും ഉരസലുകളേയുമാണ് **ഇന്ത്യാ-പാകിസ്താൻ ഏറ്റുമുട്ടലുകൾ** എന്നതുകൊണ്ട് വിവക്ഷിക്കുന്നത്. ഇന്ത്യയും പാകിസ്താനും സ്വാതന്ത്ര്യാനന്തരം ഒരു അപ്രഖ്യാപിത യുദ്ധമുൾപ്പെടെ നാലു വലിയ യുദ്ധങ്ങൾ ചെയ്തിട്ടുണ്ട്. അതുകൂടാതെ ഇരു രാജ്യങ്ങളും തമ്മിൽ ചെറുതും വലുതുമായ അതിർത്തി തർക്കങ്ങളും സൈനിക വിന്യാസങ്ങളും ഉണ്ടായിട്ടുണ്ട്. ഉപരിയായി പാകിസ്താൻ ഇന്ത്യയിൽ ഭീകരവാദവും വിഘടനവാദവും പ്രോൽസാഹിപ്പിക്കുന്നതായും, ഭീകരവാദികൾക്ക് പരിശീലനവും പണവും നൽകി സഹായിക്കുന്നതായും - ഇന്ത്യ ആരോപണം ഉന്നയിക്കുന്നുമുണ്ട്.

1971-ലെ ഇന്ത്യാ-പാകിസ്താൻ യുദ്ധമൊഴികെ എല്ലാ പ്രധാന ഉരസലുകൾക്കും കാരണം കാശ്മീർ പ്രശ്നമായാണ് കണക്കാക്കപ്പെടുന്നത്. 1971-ലെ യുദ്ധം കിഴക്കൻ പാകിസ്താൻ പ്രശ്നം മൂലമാണുണ്ടായത്. 

## പശ്ചാത്തലം

## യുദ്ധങ്ങൾ
സ്വാതന്ത്ര്യാനന്തരം ഇരു രാജ്യങ്ങളും തമ്മിൽ നാലു വലിയ യുദ്ധങ്ങൾ നടന്നിട്ടുണ്ട്.

### ഇന്ത്യാ-പാകിസ്താൻ യുദ്ധം 1947

### ഇന്ത്യാ-പാകിസ്താൻ യുദ്ധം 1965

### ഇന്ത്യാ-പാകിസ്താൻ യുദ്ധം 1971

### ഇന്ത്യാ-പാകിസ്താൻ യുദ്ധം 1999

## അണ്വായുധ സംഘർഷങ്ങൾ

### പൊഖ്രാൻ-1 (ബുദ്ധൻ ചിരിക്കുന്നു)

### കിരണ 1

### പൊഖ്രാൻ-2 (ഓപറേഷൻ ശക്തി)

### ചഗായി-1

### ചഗായി-2

## ഏറ്റുമുട്ടലുകൾ

### ജുനഗഢ് ലയനം

### കാശ്മീർ പ്രശ്നം

### 1984-ലെ സിയാചിൻ തർക്കം

### ഓപറേഷൻ ബ്രാസ്സ്റ്റാക്സ്

### സർ ക്രീക്ക്

## മറ്റു സംഭവങ്ങൾ

### 2008-ലെ മുംബൈയിലെ ഭീകരാക്രമണം

## അവലംബങ്ങൾ


## തുടർ വായനക്ക്

വർഗ്ഗം:ഇന്ത്യ ഉൾപ്പെട്ട യുദ്ധങ്ങൾ
വർഗ്ഗം:ഇന്ത്യാചരിത്രം
വർഗ്ഗം:ഇന്ത്യാ-പാക് ബന്ധങ്ങൾ
വർഗ്ഗം:ഇന്തോ-പാക് യു‍ദ്ധങ്ങൾ
സി.ഐ.ഡി. (മലയാളചലച്ചിത്രം)

1955-ൽ പുറത്തിറങ്ങിയ മലയാള ചലച്ചിത്രമാണ് **സി.ഐ.ഡി.**.  മെരിലാൻഡ് സ്റ്റുഡിയോയിൽ നിർമിച്ച ഈ ചിത്രത്തിന്റെ സംവിധാനം എം. കൃഷ്ണൻ നായർ നിർവഹിച്ചു.  സ്റ്റുഡിയോയിലെ കഥാവിഭാഗം തയാറക്കിയ കഥയ്ക്ക് ടി.എൻ. ഗോപിനാഥൻ നായർ സംഭാഷണമെഴുതി.  തിരുനയനാർകുറിച്ചി എഴുതിയ ഗാനങ്ങൾക്ക് ബ്രദർ ലക്ഷ്മൺ ഈണം നൽകി.  കൃഷ്ണൻ ഇളമൺ ശബ്ദവും, എം.വി. കൊച്ചാപ്പി കലാസംവിധാനവും, സി.വി. ശങ്കരൻ മേയ്ക്കപ്പും, കെ.ഡി.ജോർജ്ജ് ചിത്രസംയോജനവും നിർവഹിച്ചു.
## കഥാസാരം
വലിയ എസ്റ്റേറ്റുടമയായ മുകുന്തമേനോന്റെ കൊലപാതകം അന്വേഷിക്കാനായി സി.ഐ.ഡി സുധാകരൻ നിയമിതനാക്കുന്നു.  കൊലപാതകത്തിനു കാരണക്കാരായവരെ സുധാകരൻ കണ്ടുപിടിക്കുന്നു.  ഒടുവിൽ മുകുന്തമേനോന്റെ മകളെ സുധാകരൻ വിവാഹം കഴിക്കുന്നു. 
## അഭിനേതാക്കൾ
പ്രേം നസീർമിസ്സ് കുമാരികൊട്ടാരക്കര ശ്രീധരൻ നായർകുമാരി തങ്കംഎസ്.പി. പിള്ളകുട്ടൻ പിള്ളഅടൂർ പങ്കജംടി.എസ്. മുത്തയ്യജോസ് പ്രകാശ്ശ്രീകണ്ഠൻ നായർ
## പിന്നണിഗായകർ
കമുകറ പുരുഷോത്തമൻഎം. സരോജിനിഎൻ.എൽ. ഗാനസരസ്വതിപി. ലീലപി.ബി. ശ്രീനിവാസൻവി.എൻ. സുന്ദരം
## അവലംബം

## പുറത്തേക്കുള്ള കണ്ണികൾ
*ഇന്റനെറ്റ് മൂവി ഡാറ്റാബേസിൽ നിന്ന്

വർഗ്ഗം:1955-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾവർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾ
വർഗ്ഗം:തിരുനായിനാർകുറിച്ചി-ബ്രദർലക്ഷ്മൺ ഗാനങ്ങൾ
ആമേൻ (ചലച്ചിത്രം)

ലിജോ ജോസ് പെല്ലിശ്ശേരിയുടെ സംവിധാനത്തിൽ 2013-ൽ പുറത്തിറങ്ങിയ മാജിക്കൽ റിയലിസ്റിക് ഗണത്തിൽപ്പെട്ട മലയാളചലച്ചിത്രമാണ് ***ആമേൻ***.  കുമരംകരി എന്ന കുട്ടനാടൻ സംഘല്പിക  ഗ്രാമത്തിനെയും അവിടുത്തെ ഗീവർഗീസ് പുണ്ണ്യളനെയും സെന്റ് ജോർജ്ജ് ബാന്റ് സംഘത്തെയും അടിസ്ഥാനമാക്കിയെടുത്ത ഈ ചിത്രത്തിൽ ഫഹദ് ഫാസിൽ, ഇന്ദ്രജിത്ത് ,സ്വാതി റെഡ്ഡി, രചന നാരായണൻകുട്ടി എന്നിവർ അഭിനയിച്ചിരിക്കുന്നു. തെലുഗു നടിയായ സ്വാതി റെഡ്ഡിയുടെ ആദ്യ മലയാളചിത്രം കൂടിയാണ് ആമേൻ. ചിത്രം നിരൂപകരാലും പ്രേക്ഷകരാലും നല്ല രീതിയിൽ സ്വീകരിക്കപ്പെട്ടു.

## കഥാസാരം
കുമരംകരി എന്ന കുട്ടനാടൻ ഗ്രാമത്തെയും അവിടുത്തെ പുരാതന സിറിയൻ പള്ളിയെയും അടിസ്ഥാനമാക്കിയെടുത്ത ചിത്രമാണ് ആമേൻ. "അടയാളങ്ങളും അത്ഭുതങ്ങളും കണ്ടെങ്കിൽ മാത്രമേ നിങ്ങൾ എന്നെ വിശ്വസിക്കുകയുള്ളൂ..." എന്ന സുവിശേഷ വചനത്തിൽ നിന്നുമാണ് 'ആമേൻ' തുടങ്ങുന്നത്. പള്ളിയിലെ കൊച്ചു കപ്യാരായ സോളമൻ നാട്ടിലെ പ്രമാണിയായ കോൺട്രാക്ടർ ഫിലിപ്പോസിന്റെ മകളായ ശോശന്നയുമായി പ്രണയത്തിലാണ്. സോളമന്റെ അച്ഛൻ ആ നാട്ടിലെ ബാൻഡ് മാസ്റ്ററായിരുന്ന എസ്തപ്പാനാശാനാണ്. ബോട്ടപകടത്തിൽ അച്ഛനെയും സഹോദരിമാരെയും നഷ്ടപ്പെട്ടയാളാണ് സോളമൻ. സോളമൻ ഒരു പരാജയപ്പെട്ട ബാൻഡ് അംഗമാണ്. കുമരംകരിയിൽ പുതുതായി എത്തുന്ന കൊച്ചച്ചനാണ് ഫാ. വിൻസെന്റ് വട്ടോളി. വട്ടോളിയച്ചൻ സോളമന്റെ പ്രണയത്തിന് എല്ലാ വിധ പിന്തുണയും നൽകുന്നു. ശോശന്നയുടെ കല്യാണം കുടുംബക്കാർ ഉറപ്പിക്കുമ്പോൾ സോളമനും ശോശന്നയും വട്ടോളിയച്ചന്റെ സഹായത്തോടെ ഒളിച്ചോടാൻ ശ്രമിക്കുന്നു. തുടർന്ന് ശ്രമം പരാജയപ്പെടുകയും തുടർന്ന് വരുന്ന ബാൻഡ് മത്സരത്തിൽ കുമരംകരിക്കാരുടെ ഗീവർഗ്ഗീസ് ബാൻഡ് സംഘം വിജയിക്കുകയാണെങ്കിൽ സോളമന് ശോശന്നയെ കെട്ടിച്ചുതരുമെന്ന് ഉറപ്പ് നൽകുന്നു. ഇതിനിടയിൽ പള്ളിയിലെ പ്രധാന അച്ചനായ ഫാ. അബ്രഹാം ഒറ്റപ്ലാക്കൻ പള്ളി പൊളിച്ച് പുതിയത് പണിയാൻ തീരുമാനിക്കുന്നു. തുടർന്ന് നടക്കുന്ന സംഭവവികാസങ്ങൾ കഥയെ ശുഭാന്ത്യത്തിലെത്തിക്കുന്നു. ഒടുവിൽ നാട്ടുകാർ ഫാ. വിൻസെന്റ് വട്ടോളിയുടെ യഥാർത്ഥ വ്യക്തിത്വം തിരിച്ചറിയുന്നു.

## അഭിനേതാക്കൾ
* ഫഹദ് ഫാസിൽ - സോളമൻ.
* ഇന്ദ്രജിത്ത് സുകുമാരൻ - ഫാ. വിൻസെന്റ് വട്ടോളി.
* സ്വാതി റെഡ്ഡി - ശോശന്ന.
* രചന നാരായണൻകുട്ടി - ക്ലാര.
* നതാഷ സഹ്ഗാൾ - മിഷേൽ.
* ജോയ് മാത്യു - ഫാ. അബ്രഹാം ഒറ്റപ്ലാക്കൻ.
* നന്ദു - കോൺട്രാക്ടർ ഫിലിപ്പോസ്.
* കലാഭവൻ മണി - ലൂയി പാപ്പൻ.
* സാന്ദ്ര തോമസ് - മറിയാമ്മ.
* മകരന്ദ് ദേശ്പാണ്ഡേ - ഷെവലിയാർ പോത്തച്ചൻ.
* ശശി കലിംഗ - ചാച്ചപ്പൻ.
* സുനിൽ സുഖദ - കപ്യാർ കൊച്ചൗസേപ്പ്.
* അനിൽ മുരളി - ഡേവിസ്.
* ജയശങ്കർ കാരിമുറ്റം - വിഷക്കോൽ പാപ്പി.
* രാജേഷ് ഹെബ്ബാർ - എസ്തപ്പാനാശാൻ.
* ചെമ്പൻ വിനോദ് ജോസ്‌ - പൈലി.
* കൈനഗിരി തങ്കരാജ് - ചാലി പാപ്പൻ.
* സുധീർ കരമന - മത്തായിച്ചൻ.
*സുധി കോപ്പ- ക്ലാരയുടെ കാമുകൻ.
* ചാലി പാലാ - മാത്യൂസ്.
* കുളപ്പുള്ളി ലീല - തെറുത.
* നിഷ - ശോശന്നയുടെ അമ്മ.

## സംഗീതം
ആമേനിലെ ഗാനങ്ങളുടെ സംഗീതസംവിധാനം നിർവഹിച്ചിരിക്കുന്നത് പ്രശാന്ത് പിള്ളയാണ്. വരികളെഴുതിയിരിക്കുന്നത് കാവാലം നാരായണപ്പണിക്കരും റഫീക്ക് അഹമ്മദും (സോളമനും ശോശന്നയും)ചേർന്നാണ്. ചലച്ചിത്രത്തിൽ മൊത്തം ഏഴു ഗാനങ്ങളുണ്ട്.

## അവലംബം

## പുറം കണ്ണികൾ
* 
* 
* ആമേൻ ഔദ്യോഗിക ഫേസ്ബുക്ക് പേജ്

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഫഹദ് ഫാസിൽ അഭിനയിച്ച ചലച്ചിത്രങ്ങൾ
വർഗ്ഗം:ലിജോ ജോസ് പെല്ലിശ്ശേരി സംവിധാനം ചെയ്ത ചലച്ചിത്രങ്ങൾ
വർഗ്ഗം:അഭിനന്ദൻ രാമാനുജം ഛായാഗ്രഹണം നിർവ്വഹിച്ച ചലച്ചിത്രങ്ങൾ